open-index/open-wikipedia-markdown huggingface dataset:
မံမီရုပ်ကလာပ်

တွင် ပြသထားသည့် အီဂျစ် မံမီ]]

ရှေးအီဂျစ်လူမျိုးတို့သည် လူတစ်ဦးတစ်ယောက် သေဆုံးသွားသောအခါ ထိုသူ၏ ရုပ်အလောင်း မပျက်မစီး၊ မပုပ်မသိုးမှသာလျှင် သေသူ၏ အသက်ဝိညာဉ်သည် နောင်တနေ့သောအခါတွင် ကြွင်းကျန်ခဲ့သော မိမိရုပ်ကလာပ်ထဲသို့ ပြန်ဝင်အသက်ရှင်လိမ့်မည်ဟု ယုံကြည်ကြသည်။ ထိုသို့ယုံကြည်သည့်အတိုင်း ရုပ်အလောင်းကို မပုပ်မသိုးပဲ ကြာမြင့်စွာ တည်တံ့နိုင်စေမည့် နည်းအမျိုးမျိုးကို ရှာဖွေခဲ့ကြသည်။ အဆီ၊ သစ်စေး၊ အမွှေးအထုံများဖြင့် လူသေရုပ်ကလာပ်ကို သုတ်လိမ်းပြီးလျှင် ပိတ်ပိုင်းစ အရှည်ကြီးဖြင့် ဦးခေါင်းမှ ခြေဖျားတိုင် ရစ်ပတ်ကျပ်စည်းကြသည်။ ဤသို့ မပုပ်မသိုးအောင် ကျပ်စည်းထားသော ရုပ်ကလာပ်မျိုးကို မံမီရုပ်ကလာပ်ဟု ခေါ်သည်။ 

အထူးသဖြင့် မင်းမျိုးရာဇာနှင့် ပစ္စည်းဥစ္စာ ကြွယ်ဝသောသူများ သေလွန်သောအခါ ငွေကြေးမြောက်မြားစွာပေး၍ ဝယ်ယူရသော ဆေးအမျိုးမျိုး၊ အမွှေးအမျိုးမျိုးတို့ဖြင့် ရုပ်ကလာပ်ကို စီမံကျပ်စည်းပေးကြသည်။ ထိုနောက် အဖိုးတန် ပစ္စည်းအသုံးအဆောင်များနှင့် အတူတကွ ကြီးကျယ်ခန်းနားစွာ မြှုပ်နှံထားလေ့ရှိကြသည်။ သာမန် ဆင်းရဲသားဖြစ်လျှင်ကား ရုပ်အလောင်းကို ဆားရည်တွင်စိမ်၍ အခြောက်ခံပြီးလျှင် သာမန်အဝတ်စများဖြင့်ပင် ရစ်ပတ်ကာ မြှုပ်နှံလိုက်ကြသည်။ 

မံမီရုပ်ကလာပ် ပြုလုပ်သည့် အလေ့အထသည် အီဂျစ်နိုင်ငံမှ တောင်ပိုင်းသို့ ပျံ့နှံ့သွားရာ အာဖရိက၊ အိန္ဒိယ၊ ဩစတြီးယားနှင့် အာရပ်လောကတိုင်အောင် ရောက်သွားခဲ့သည်။ အနောက်ဘက် တခွင်တွင်မူ ထိုအလေ့အထသည် ပီရူးနှင့် မက္ကဆီကိုနိုင်ငံတို့တိုင်အောင် ပျံ့နှံ့သွားခဲ့သည်။ သို့သော် မံမီရုပ်ကလာပ် ပြုလုပ်ကြရာတွင် အီဂျစ်တို့၏ နည်းကို မည်သူမျှ မမှီကြပေ။ 

ရှေးခေတ် အီဂျစ်ဖာရိုဘုရင်များ ဖြစ်ကြသော ဒုတိယ ရမ်မီးဆီးနှင့် တူတန်ခမွန်တို့၏ မံမီရုပ်ကလာပ်များမှာ အကျော်ကြားဆုံးသော မံမီရုပ်ကလာပ်များ ဖြစ်ကြသည်။ အီဂျစ်လူမျိုးတို့သည် ရုပ်ကလာပ် ပြုလုပ်သည့် အလေ့အထကို ဘီစီ ၄၅၀၀ ခန့်မှစ၍ အေဒီ ၇ ရာစုခေတ်တိုင်အောင် ပြုလုပ်ခဲ့ကြသည်။ ကလေးများ၏ ရုပ်အလောင်းကို ထိုသို့ မပုပ်မသိုးအောင် ပြုလုပ်ခြင်း နည်းပါးကြသည်။ ယဟူဒီ (ဂျူး) နှင့် ဂရိလူမျိုးတို့သည်လည်း လူသေရုပ်အလောင်းများကို ထိုကဲ့သို့ပြုလုပ် စီမံပေးလေ့ ရှိခဲ့ကြဖူးသည်။ နောက်ပိုင်းခေတ်များတွင် လူ၏ ရုပ်အလောင်းသာမက ခွေး၊ ကြောင်၊ ကြက်၊ ငှက်၊ ခြင်္သေ့၊ မိကျောင်း၊ ငါးနှင့် ပိုးမွှားများ အပါအဝင် မိမိတို့ အမြတ်တနိုး မွေးမြူထားသော တိရစ္ဆာန်တို့၏ ရုပ်အလောင်းများကိုပင် မပုပ်မသိုးအောင် အီဂျစ်လူမျိုးတို့ စီမံပြုလုပ်ခဲ့ကြသည်များကို တွေ့ရသည်။ 

ရှေးအီဂျစ်လူမျိုးတို့သည် မံမီရုပ်ကလာပ် ပြုလုပ်ရာ၌ နည်းပေါင်းများစွာကို အသုံးပြုခဲ့ကြသည့်အနက် ယခုအခါ နည်းအချို့ကိုသာ စုံစမ်းသိရှိရသည်။ အကြမ်းအားဖြင့် မံမီရုပ်ကလာပ် ပြုလုပ်စီရင်ပုံမှာ ရှေးဦးစွာ လူသေရုပ်အလောင်းမှ ဦးနှောက်နှင့် အူများကို ထုတ်ပစ်သည်။ ထိုနောက် ပူစပ်မွှေးကြိုင်သော သစ်ခေါက်သစ်မြစ်များ၊ သစ်ပင်မှရသော အစေးများ စသော ရုပ်အလောင်းကို မပုပ်မသိုးအောင် ထိန်းသိမ်းပေးနိုင်သည့် ဆေးဖက်များဖြင့် စီမံထားသော အရည်တွင်ဖြစ်စေ၊ တခါတရံ ပျားရည်တွင်ဖြစ်စေ ရက်ပေါင်း ၇၀ မျှစိမ်ထားသည်။ ထိုနောက် ရုပ်အလောင်းကို ခြောက်သွေ့အောင် စီမံပြန်သည်။ ကိုယ်တွင်းသို့လည်း တတ်နိုင်သမျှ ရုပ်မပျက်ပဲ ဖောင်းကြွနေအောင် အခြားဆေးဖက်များကို လိုသည့်နေရာ၌ သွတ်သွင်းပေးသည်။ တခါတရံ မျက်လုံးအတုများကိုပင် တပ်ဆင်ပေးလေ့ ရှိသည်။ ထိုနောက် လိုင်နင်အဝတ်ဖြင့် တကိုယ်လုံးကို သေသပ်စွာ အထပ်ထပ် ရစ်ပတ်ပေးပြီးလျှင် လှပစွာ ရေးခြယ်ထွင်းထု အထပ်ထပ် ပြုလုပ်ထားသော ခေါင်းများတွင်ထည့်ကာ မြှုပ်နှံလေသည်။ 

ထောင်ပေါင်းများစွာသော မံမီရုပ်ကလာပ်များကို အီဂျစ်နိုင်ငံမှ တူးဖော်ရရှိ၍ အချို့ကို လန်ဒန်မြို့နှင့် ကိုင်ရိုမြို့ရှိ ပြတိုက်များတွင် ပြသထားသည်ကို တွေ့နိုင်သည်။

## ကိုးကား
သျှင်ခေမာ

**သျှင်ခေမာ** (၈၁၅-၈၆၅ ခန့်)သည် တောင်တွင်းကြီးမြို့နယ်၊ မန်ကျည်းယောင်ရွာ၌ မြန်မာသက္ကရာဇ် ၈၁၅-ခုနှစ်တွင် ဖွားပြင်ခဲ့သည်။ နံတော်တနင်္လာသားတည်း။ သျှင်ခေမာသည် ထိုနှစ်တွင် မွေးဖွားခဲ့သော 'ပေလေးပင် သျှင်လေးပါး' အဝင်အပါ ဖြစ်သည်။

သက္ကရာဇ် ၈၃၅-ခုတွင် ရဟန်းအဖြစ်သို့ ရောက်တော်မူ၍ ဘွဲ့မည်ကို နံသင့်ယူကာ သျှင်ခေမာဟု မှည့်ခေါ်လေသည်။ သျှင်ခေမာသည် သျှင်ဥတ္တမကျော်၊ သျှင်မဟာသီလဝံသ၊ သျှင်အုန်းညိုတို့ကဲ့သို့ စာပေကျမ်းဂန်တို့၌ တတ်ပွန်လိမ္မာတော်မူ၏။ ယင်းသို့ တတ်မြောက်တော်မူ သည့်အလျောက် ပိဋကတ်စာပေကျမ်းဂန်တို့ကို ရေးသားစီရင်တော်မူသည်ဟု ပိဋကတ်သမိုင်းတို့၌ အမှတ်အသားရှိသည်။ သို့ရာတွင် သျှင်ခေမာရေးသားသော ကျမ်းဟူ၍ မတွေ့ရချေ။ မည်သည့် စာပေကျမ်းဂန်တို့ကို ရေးသားသည်ဟုလည်း စာရင်းမျှကို ရှာဖွေမတွေ့ရသည်မှာ ဝမ်းနည်းဖွယ်ရာ ဖြစ်ပေတော့သည်။

ရှေးအခါက ပညာရှင်အချို့သည် နေပြည်တော်နှင့် မဆက်စပ်ပါက ၎င်းတို့၏ ပညာအရည်အသွေးလည်း တိမ်မြုပ်ကြရ၏။ ထို့ပြင် ကျေးလက်ပညာရှင်တို့၏ စာပေများသည်လည်း ကျေးလက်ဒေသ၌ပင် တိမ်မြုပ်ပျောက်ကွယ်ကြရ၏။ သျှင်ခေမာရေးသားသော ကျမ်းစာတို့သည် လည်း ဤနည်းနှင်နှင်ပင် ဖြစ်ပေလိမ့်မည်။

သျှင်ခေမာသည် ကဗျာလင်္ကာနှင့် စပ်၍ကား မြန်မာစာပေသမိုင်း၌ သျှင်ခေမာသည် မြန်မာဘာသာဖြင့် ကဗျာလင်္ကာများကို ရေးသားခဲ့သည်ဟု မတွေ့ရပေ။ ရေးသားပြုစုလျက်နှင့် လုံခြုံစွာ သိမ်းဆည်းစုဆောင်းမည့်သူ မရှိ၍ ပျောက်ပျက်တိမ်မြုပ်သွားလေသလောဟု တွေးတောဖွယ်ဖြစ်ကြောင်း ရေးသားထားသည်။ သျှင်ခေမာ၏ ကျမ်းစာတို့သည် ဤမျှတိမ်မြုပ်နေခဲ့ရသည်မှာ နောင်အခါ၌ အရပ်ဒေသတစ်ခုတွင် နေထိုင်၍ ထိုအရပ်နာမည်ဖြင့် ကျမ်းစာများကို ပြုစုပြီး ကြာသော် သျှင်ခေမာနှင့်ဒေသအမည်တို့ ပေါင်းစပ်မရတော့သောကြောင့် ပျောက်ကွယ်သွားသလောဟု စဉ်းစားစရာ ဖြစ်သည်။ ထိုသို့ ရေးသားကြသော ဘွဲ့မည်နှစ်မျိုးရသည့် ပုဂ္ဂိုလ်များနှင့် နာမည်နှစ်မျိုးမက ဖြစ်နေသော
ပညာရှင်တစ်ဦးတည်း၏ နာမည်များကို ပိဋကတ်သမိုင်းများ၌ တွေ့ရှိရ၏။ သျှင်ခေမာ၏ ကျမ်းစာများနှင့် ပတ်သက်၍ ဤသို့လည်း စဉ်းစားစရာ တစ်ကြောင်း ပါလေသည်။

## ပြုစုခဲ့သည့် ကျမ်းများ
၁။ ဂါထာခြောက်ဆယ်ပျို့၊

၂။ ပါရာဇိကဏ်အဋ္ဌကထာနိသျ၊

၃။ ပါစိတျာဒိအဋ္ဌကထာနိသျ၊

၄။ အဋ္ဌသာလိနီအဋ္ဌကထာနိသျ၊

၅။ ကင်္ခါဝိတရဏီအဋ္ဌကထာနိသျ၊

၆။ သင်္ခေပဋီကာနိသျ၊

၇။ ဋီကာကျော်နိသျ၊

၈။ ပဉ္စပကြိုဏ်အဋ္ဌကထာနိသျ၊

၉။ သမ္မောဟဝိနောဒနီအဋ္ဌကထာနိသျ။

## မှတ်စု
## ကိုးကား 

## ဆက်လက်လေ့လာရန် 
၁)စာဆိုတော်များ အတ္ထုပ္ပတ္တိ၊ မြန်မာစာပေသမိုင်း၊ ကဝိသေနင်္ဂဗျူဟာကျမ်း၊
ဝန်တောင်လည်ဘုန်းတော်ကြီး

## ဝန်တောင်လည်ဘုန်းတော်ကြီး (၈၂၀ ခန့်-၈၉၀ ခန့်)
ပြည်မြို့ ဝန်တောင်လယ်အရပ်တွင် သီတင်းသုံး နေထိုင်တော်မူသောကြောင့် ဝန်တောင်
လယ်ဘုန်းတော်ကြီးဟု ခေါ်သည်။ ဘွဲ့မည်မှာ သျှင်သဒ္ဓမ္မဇောတ ဖြစ်သည်။ အချို့မူတွင်
သျှင်သဒ္ဓမ္မဇောတိ ဟုလည်း ရှိသည်။ ဆရာတော်သည် လောကီအရာ ကဗျာလင်္ကာ ဖွဲ့ဆိုမှုများ၌
အထူးအားဖြင့် ကျွမ်းကျင်လိမ္မာတော်မူ၏။

ကဗျာစာဆိုအကျော် သျှင်မဟာရဋ္ဌသာရဆရာတာ် ပြည်မြို့သို့ မရောက်မီကပင်
ဝန်တောင်လယ်ဘုန်းတော်ကြီးထံသို့ ရတုကဗျာများဖြင့် အမေးပုစ္ဆာပြုလုပ်၍ လျှောက်ထားမေးမြန်း
ခဲ့သည်။

သက္ကရာဇ် ၈၈၇-ခုနှစ်တွင် သျှင်မဟာရဋ္ဌသာရဆရာတော် ပြည်မြို့သို့ရောက်ရှိလာ
သော အခါ၌ကား စာဆိုတော်နှစ်ပါးတို့သည် ပိုမိုရင်းနှီးကြ၍ ခက်ရာခက်ဆစ် အမေးအဖြေများကို
ရတုကဗျာများဖြင့် မေးကြ ဖြေကြသည်။

ဝန်တောင်လယ်ဘုန်းတော်ကြီးသည် ရတုကဗျာများကိုသာ အရေးများပြီး သျှင်မဟာ
ရဋ္ဌသာရနှင့် တွဲဖက်သောကြောင့် ကျော်စောလာရခြင်း ဖြစ်သည်ဆိုက မှားမည်မဟုတ်ချေ။

## ကိုးကား 

## ဆက်လက်လေ့လာရန် 
၁) ကဗျာသာရတ္ထသင်္ဂြိုဟ်၊ စာဆိုတော်များ အတ္ထုပ္ပတ္တိ၊ စာဆိုတော်များ ရတုပေါင်းချုပ်
ဝရာဘိသံဃနာထဆရာတော်

## ဝရာဘိသံဃနာထဆရာတော် (၉၃၅ ခန့်-၁ဝဝဝ ခန့်)
ဝရာဘိသံဃနာထဆရာတော်သည် ' မဏိကုဏ္ဍလဝတ္ထုကြီး ' ဖြင့် စာပေသမိုင်းတွင်
ထင်ရှားလာသော ဆရာတော်တစ်ပါး ဖြစ်ပေသည်။ ဆရာတော်၏ မဏိကုဏ္ဍလဝတ္ထုတော်ကြီး
သည် မြန်မာစကားပြေလောကတွင် စံထားလောက်အောင် ရေးသားထားသဖြင့် နှောင်းခေတ်
စာပေရှင်တို့၏ လက်သုံးကြီး ဖြစ်ခဲ့ပေသည်။

ဆရာတော်၏ နိဿယည်းဆရာမှာ သက္ကရာဇ် ၉၆၇-ခုနှစ်တွင် မဟာဓမ္မရာမင်း
လက်ထက် တူရွင်းတောင်ခြေအရပ်မှ ပင့်ဆောင်၍ ကိုးကွယ်ထားသော မဟာသံဃနာထ
ဟုလည်းကောင်း၊ မဟာရာမဟုလည်းကောင်း ဘွဲ့တံဆိပ် နှစ်ထပ်ရသည့် ဆရာတော်ဖြစ်သည်။
ထိုဆရာတော်အား မင်းတရားက လေးထပ်ကျောင်းတော်ကြီးနှင့်ကွ ကျောင်းရံ ၄ဝ-တို့ကို ရွှေအတိ
ချ၍ ' စည်းခုံတော်ကျောင်း ' ဟု သမုတ်ကာ လှူဒါန်းထားတော်မူ၏။ ဆရာတော်အား
သာသနာပိုင်အရာကိုလည်း ခန့်အပ်ထားလေသည်။

ဝရာဘိသံဃနာထဆရာတော်သည် ထိုမဟာသံဃနာထမထေရ်၏ လေးထပ်ကျောင်း
တော်ကြီးတွင် သီတင်းသုံးရင်း စာပေများကို ပို့သနေလေသည်။ ဆရာတော် သီတင်းသုံးသော
ကျောင်းမှာ အရှေ့မြောက်ထောင့်ကျောင်း ဖြစ်သည်။ ထိုစည်းခုံတော် အရှေ့မြောက်ထောင့်ကျောင်း
တွင် နေစဉ် အသီတိနိပါတ်၊ မဟာသုတသောမဇာတ်တော်ကြီးကို တန်ဆာဆင်လျက် မဏိကုဏ္ဍလ
ဝတ္ထုတော်ကြီးကို ရေးသားတော်မူရာ သက္ကရာဇ် ၉၉၁-ခုနှစ်တွင် ပြီးစီးခဲ့လေသည်။

ဆရာတော်သည် မိမိ၏ ကျမ်းကို အဖိုးအနဂ္ဃထိုက်တန်သော နား၏တန်ဆာ ရတနာဖြစ်
သောကြောင့် ဆိုနာမည်ကို ပေးအပ်ကြောင်း-
အနဂ္ဃမဏိနာ၊ အဖိုးအတိုင်းမသိသော ပတ္တမြားဖြင့်။ စိတံ၊ စီအပ်သော။ မဏိကုဏ္ဍလ
နာမကံ၊ ပတ္တမြားနားတောင်း ရောင်မောင်းရတနာ နားတန်ဆာနှင့် တူသောကြောင့် မဏိ
ကုဏ္ဍလအမည်ရသော။ ဣဒံဂန္ထံ၊ ဤကျမ်းသည်။
ဟူသော နိဂုံးစကားဖြင့် ရေးသားတော်မူခဲ့သည်။

## ကိုးကား 

## ဆက်လက်လေ့လာရန် 
၁) မဏိကုဏ္ဍလဝတ္ထု နိဂုံး၊ သာသနာလင်္ကာရစာတမ်း၊ သာသနဗဟုဿုတပ္ပကာသနီကျမ်း၊
စာဆိုတော်များ အတ္ထုပ္ပတ္တိ၊ မြန်မာစာပေသမိုင်း၊
ဣန္ဒဂုတ္တ၊ သျှင်

## သျှင်ဣန္ဒဂုတ္တ (၈၆ဝ ခန့်-၉၂၅ ခန့်)
သျှင်ဣန္ဒဂုတ္တသည် စာဆိုတော် သျှင်မဟာသီလဝံသ၏ တပည့်တစ်ပါး ဖြစ်သည်။
ဆရာတော်သည် စစ်ကိုင်းမြို့၊ ရတနာဗိမာန်ကျောင်းတော်၌ သီတင်းသုံးနေခိုက် သက္ကတဘာသာ
ဖြင့် ရှိသော နီတိကျမ်းတစ်စောင်ကို အမှီပြု၍ ' နဝရတ်ပျို့ ' ကို ရေးသားလေသည်။ ကျမ်းပြီးနှစ်
မှာ ၉၁၇-ခုနှစ်တည်း။

နဝရတ်ပျို့ဟု ခေါ်တွင်ခြင်းမှာ သမ္မတမင်း အနွယ်တော် ဖြစ်သော သိရိကြမ္မာတိတျာ
မင်းလက်ထက် ရသေ့ပညာရှင်များဖြစ်သော ၁- ဓနွန္ဒြီ၊ ၂- ချပန၊ ၃- အမရသိင်္ခ၊ ၄- သိင်္ခ၊ ၅-
ပေတာလ၊ ၆- ဆာရိကပ္ပ၊ ၇- ကာလီဒါသ၊ ၈- ဝရာဟ၊ ၉- မဟီရ တို့က ပေါင်းသင်း ဆက်ဆံရေး၊
တိုင်းရေးပြည်ရေးနှင့် ကြီးပွား ချမ်းသာရေးတို့ကို တစ်ဦးလျှင် တစ်ဂါထာစီဖြင့် ကိုးဂါထာ
ညွှန်ကြားပြသသည်။ ထိုကိုးဂါထာတို့သည် အဖိုးထိုက်တန်လှသည့်အတွက် ရတနာကိ်ုးပါးနှင့်
တူလှ၏။ ထိုရတနာတို့ကို ဖွဲ့ဆိုသီကုံးထားသောကြောင့် ' နဝရတ်ပျို့ ' ဟု ခေါ်တွင်ခြင်း
ဖြစ်လေသည်။

## ကိုးကား 

## ဆက်လက်လေ့လာရန် 
၁) မြန်မာစာပေသမိုင်း၊ စာဆိုတော်များ အတ္ထုပ္ပတ္တိ ၊
အဗ္ဒူရာမန် ဝါဟစ်

**အဗ္ဒူရာမန် ဝါဟစ်**(Abdurrahman ad-Dakhil Wahid)( ၁၉၄၀ စက်တင်ဘာ ၇ - ၂၀၀၉ ဒီဇင်ဘာ ၃၀) သည် ၁၉၄၀ ပြည့်နှစ် စက်တင်ဘာလ ၇ ရက်နေ့တွင် အင်ဒိုနီးရှားနိုင်ငံ အရှေ့ဂျာဗားကျွန်း၊ ဂျမ်ဘန်းပြည်နယ်၌ မွေးဖွားသည်။ အမျိုးသားနိုးကြားရေးပါတီကို ထူထောင်ခဲ့သူဖြစ်ပြီး အင်ဒိုနီးရှားနိုင်ငံ၏ စတ္ထုထမြောက် သမ္မတအဖြစ် ၁၉၉၉ ခုနှစ်မှ ၂၀၀၁ ခုနှစ်အထိ ရာထူးတက် တာဝန်ယူ ထမ်းဆောင်ခဲ့သည်။ အဗ္ဒူရာမန် ဝါဟစ်သည်လည်း ၁၉၉၈ ခုနှစ်တွင် ဆူဟာတို၏ အာဏာရှင်စနစ် ချုပ်ငြိမ်းပြီးနောက် ပြည်သူလူထုက တိုက်ရိုက်မဲပေးပြီး ရွေးကောက်တင်မြှောက်ခဲ့သည့် သမ္မတလည်း ဖြစ်သည်။  

ဝါဟစ်သည် ဒီမိုကရေစီစနစ်ဖြင့် ရွေးချယ်တင်မြှောက်ခံရသည့် အင်ဒိုနီးရှားနိုင်ငံ၏ ပထမဆုံးသမ္မတဖြစ်ပြီး အင်ဒိုနီးရှားနိုင်ငံ၏ အကြီးဆုံး မွတ်ဆလင် ဘာသာရေး အဖွဲ့အစည်းဖြစ်သည့် Nahdlatul Ulama အဖွဲ့၏ခေါင်းဆောင်တစ်ဦးလည်း ဖြစ်သည်။ အင်ဒိုနီးရှားနိုင်ငံ၏ ဘာသာရေးနှင့် နိုင်ငံရေး ခေါင်းဆောင်ဖြစ်သူ ဝါဟစ်သည် အမျိုးသားနိုးကြားရေးပါတီကို စတင်တည်ထောင်ခဲ့သည်။ ၁၉၉၉ ခုနှစ် အောက်တိုဘာလ ၂၀ ရက်မှ ၂၀၀၁ ခုနှစ် ဇူလိုင်လ ၂၃ ရက်အထိ သမ္မတတာဝန်ကို ထမ်းဆောင်ခဲ့သည်။ ဆီးချိုရောဂါ ဝေဒနာရှင်၊ အမြင်အာရုံချို့တဲ့ပြီး တခါက လေဖြတ်ခံထားရဖူးသည့် ဝါဟစ်သည် ၂၀၀၉ ခုနှစ်၊ ဒီဇင်ဘာလ ၃၀ ရက်နေ့တွင် အင်ဒိုနီးရှားနိုင်ငံ ဂျကာတာမြို့၌ နှလုံးရောဂါနှင့် ဆီးချိုရောဂါတို့ကြောင့် ကျောက်ကပ်ပျက်စီးကာ အသက် ၆၉ နှစ်အရွယ်တွင် ကွယ်လွန်သည်။ ၎င်း၏ ဈာပနအခမ်းအနားကို နိုင်ငံတော်အဆင့် ကျင်းပ၍ ၇ ရက်ကြာ နိုင်ငံတော်အလံတစ်ဝက်လွှင့်ထူခြင်းဖြင့် ဝမ်းနည်းခြင်း အထိမ်းအမှတ်ပြုလုပ်ခဲ့သည်။
## ကိုးကား 
ကဏ္ဍ:အင်ဒိုနီးရှားနိုင်ငံ၏ သမ္မတများ
ခက်မာ

စာရေးဆရာမ ခက်မာသည် ၁၉၈၉ ခုနှစ် လုံမလေးမဂ္ဂဇင်းတွင် ရွှေရင်စိုးထိတ် ကဗျာ၊ ချယ်ရီ မဂ္ဂဇင်းတွင် အိပ်မက်တမန် ဝထ္ထုတို များနှင့် စာပေလောကကို ဝင်ရောက်လာခဲ့သူဖြစ်သည်။ ၂၀ဝ၂ ခုနှစ်မှ ၂၀ဝ၇ ခုနှစ်ထိ ဓနစီးပွားရေးမဂ္ဂဇင်းတွင် စီးပွားရေး လူမှုရေး မျက်နှာဖုံးဆောင်းပါးများနှင့် အခြားဆောင်းပါးများ ရေးသားခဲ့သည်။ 

ယနေ့အထိ မဂ္ဂဇင်းဝထ္ထုတို ဝထ္ထုရှည် ၂၀ဝကျော်၊ ဆောင်းပါး မျက်နှာဖုံးဆောင်းပါးပေါင်း ၂၀ဝခန့် ရေးသားခဲ့ပြီးဖြစ်သည်။ လုံးချင်းဝထ္ထုတစ်အုပ်၊ မဂ္ဂဇင်းဝတ္ထုရှည်ပေါင်းချုပ်တစ်အုပ်၊ မဂ္ဂဇင်းဝတ္ထုတိုပေါင်းချုပ်တစ်အုပ်၊ အက်ဆေးပေါင်းချုပ်တစ်အုပ် နှင့် အခြားစာရေးဆရာများနှင့်ပေါင်း၍ ဝတ္ထုတိုပေါင်းချုပ် မြောက်မြားစွာ ထုတ်ဝေပြီးခဲ့သည်။ နိုင်ငံရေးအကျဉ်းသူဟောင်းတဦးလည်း ဖြစ်သည်။

ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာ ဂျာနယ်လစ်များ
ကဏ္ဍ:မြန်မာ စာရေးဆရာများ
ဆားထုံဆရာတော်

ဆားထုံဆရာတော်သည် မုံရွာအနီး မောင်းထောင်ကြီးရွာ၌ အဖဦးခိုင်၊ အမိဒေါ်ညှာ
တို့မှ ကောဇာသက္ကရာဇ် ၉၁၈-ခု၊ တန်ဆောင်မုန်းလဆန်း(၅) ရက်၊ တနင်္လာနေ့တွင် ဖွားမြင်ခဲ့ပေသည်။
ငယ်မည်မှာ မောင်ခုန်ဟူသတည်း။

မောင်ခုန်သည် အသက် ၂ဝ-ပြည့်၍ ရဟန်းပြုသည်တွင် ဘွဲမည်မှာ သျှင်ကဝိန္ဒဖြစ်၏။
နောင်အခါတွင် မုံရွာမြို့တောင်ဘက် ခုနစ်မိုင်ကွာသော ချက်တွင်းဖြစ် အနောက်ဘက်ကမ်းမှ
ဆားထုံရွာ (ယခု ဆားထုံး) တွင် သီတင်းသုံးနေတော်မူသောကြောင့် ဆားထုံဆရာတော်ဟု
တွင်သည်။

ဆားထုံဆရာတော်သည် ပုတ္တောဝါဒပျို့နှင့် ပရိတ်ကြီးဋီကာကို ရေးသား ပြုစုတော်မူခဲ့
၏။ ရှေးရှေးသော စာပေတို့၌ ပုတ္တောဝါဒပျို့ကို တောင်တွင်းဆရာတော် ခင်ကြီးဖျော် ရေးသား
သည်ဟု အဆိုပြုကြ၏။ သို့ရာတွင် ပုတ္တောဝါဒပျို့ အပိ်ုဒ် ၁၇-၌-
ထုံးဟောင်းနည်းနာ၊ အဖြာဖြာကို၊ သိသာစေလို၊ ကဗျာချိုနှင့်၊ ဆိုအံ့သောငှာ၊ ဆား
ထုံရွာ၏၊ ဒိသာတောင်စောင်း၊ စဉ်းငယ်ရှောင်းသည်၊ ချောင်းရှေ့ဘက်ကမ်း၊ ပန်းကားဝေဝေ၊
သီးမျိုးထွေ၍၊
စသည်ဖြင့် ရေးစပ်ထားရာ ဆားထုံဆရာတော် ရေးသားကြောင်း ခိုင်မာစွာ သိရှိရပေသည်။

ဖော်ပြပါ အဖွဲ့များကို နှိုင်းယှဉ်ကြည့်ရာ၌ * ဆားထုံရံရွွာာ၏ * ဟုလည်းကောင်း၊ *ဆား
တုံရွာ၏ * ဟုလည်းကောင်း အမျိုးမျိုး တွေ့ရှိရသည်။ သို့ဖြစ်၍ ယခုခေါ်ဝေါ်နေသော
ဆားထုံးဟူသည့် ဝေါဟာရနှင့် အနီးစပ်ဆုံး ဖြစ်သော ဆားထုံကိုသာ အတည်ပြု၍ ဖော်ပြအပ်
ပေသည်။ အခြားစာပေများ၌ကား ' ဆားတုံဆရာတော် ' ဟု ရေးသားကြသည်။

ဆရာတော် ပျံလွန်တော်မူသည့် သက္ကရာဇ် အမှတ်အသားကိုကား မတွေ့ရသေးဘဲ

## ကိုးကား 

## ဆက်လက်လေ့လာရန် 
၁) မြန်မာစာပေအထွေထွေ၊ စာဆိုတော်များ အတ္ထုပ္ပတ္တိ၊ ကဗျာ့ပန်းကုံး၊ ဆုံးမစာပေါင်းချုပ်၊
ရေတပ် လေ့ကျင့်ရေးဌာနချုပ်

ရေတပ်လေ့ကျင့်ရေးဌာနချုပ် (ဆိပ်ကြီး/သံလျင်၊ ရန်ကုန်တိုင်းဒေသကြီး)
# ရေတပ်လေ့ကျင့်ရေးဌာနချုပ် အုပ်ချုပ်ရေးတပ် (ဆိပ်ကြီး/သံလျင် )
# ရေကြောင်းနှင့်ရေတပ်အုပ်ချုပ်မှုအတတ်သင်ကျောင်း (ဆိပ်ကြီး/သံလျင် )
# ရေတပ်လက်နက်နှင့်ဆက်သွယ်ရေးအတတ်သင်ကျောင်း (ဆိပ်ကြီး/သံလျင် )
# ရေတပ်ပင်မလက်နက်ခဲယမ်းတပ် (ဆိပ်ကြီး/သံလျင် )
# ရေတပ်စက်မှုလက်မှုအတတ်သင်ကျောင်း (ဆိပ်ကြီး/သံလျင် )
# အမှတ်(၁)ရေတပ်လေ့ကျင့်ရေးတပ် (ဆိပ်ကြီး/သံလျင် )
ရေတပ် သင်္ဘောကျင်းဌာနချုပ်

# ရေတပ်သင်္ဘောကျင်းဌာနချုပ် (သန်လျင်)
# ရေတပ်ပင်မပစ္စည်းထိန်းတပ် (သန်လျက်စွန်း )
# ရေတပ်ပင်မဆက်သွယ်ရေးတပ် (သန်လျက်စွန်း )
# ရေတပ်ပင်မစက်မှုလက်မှုတပ်(သန်လျက်စွန်း )
# ရေတပ်ပင်မတိုင်းတာရေးတပ်(ရန်ကုန်)
# ရေတပ်ပင်မရေငုပ်နှင့်ဆယ်ယူရေးတပ်(ရန်ကုန်)
# ရေတပ်ပင်မတိုင်းတာရေးတပ်(သန်လျက်စွန်း)
သံတူထပ်ဆင့် (က)

ကကခုန်ခုန်၊ ကချော်ကချွတ်၊ ကစဲကရဲ၊ ကစဉ့်ကရဲ၊ ကဇစ်ကရစ်၊ ကတောကမြော၊ ကတိမ်းကပါး၊ ကတုန်ကရင်၊ ကတိုက်ကရိုက်၊ ကနွဲ့ကယ၊ ကပေကရေ၊ ကပေါက်ကရောက်၊ ကပိုကရို၊ ကပျက်ကချော်၊ ကဗျာကရာ၊ ကဗျာကသီ၊ ကမန်းကတန်း၊ ကရော်ကမယ်၊ ကရောက်ကရက်၊ ကလီကမာ၊ ကလေကခြေ၊ ကလေကဝ၊ ကလေးကလား၊ ကလန်ကဆန်၊ ကလိန်းကလက်၊ ကသိကအောက်၊ ကသီကရီ၊ ကသုတ်ကသက်၊ ကာကာကွယ်ကွယ်၊ ကူကူညီညီ၊ ကေကေကာကာ၊ ကော်ကော်ကပ်ကပ်၊ ကင်းကင်းရှင်းရှင်း၊ ကန်ကန်ကျောက်ကျောက်၊ ကုတ်ကုတ်ကော်ကော်၊ ကုတ်ကုတ်ပတ်ပတ်၊ ကောက်ကောက်ကျစ်ကျစ်၊ ကောက်ကောက်ကွေ့ကွေ့၊ ကောင်းကောင်းကန်းကန်း၊ ကောင်းကောင်းမွန်မွန်၊ ကိုးကိုးကားကား၊ ကိုးကိုးကပ်ကပ်၊ ကိုးရိုးကားယား၊ ကိုးလိုးကန့်လန့်၊

ကျကျနန၊ ကျွိကျွိချွဲချွဲ၊ ကျူးကျူးကျော်ကျော်၊ ကျူးကျူးလွန်လွန်၊ ကျေကျေနပ်နပ်၊ ကျေသိမ်ကျေးငယ်၊ ကျဲကျဲစိပ်စိပ်၊ ကျယ်ကျယ်ဝန်းဝန်း၊ ကျဉ်းကျဉ်းကျယ်ကျယ်၊ ကျဉ်းကျဉ်းကြပ်ကြပ်၊ ကျံကျံလိမ်းလိမ်း၊ ကျန်းကျန်းတန်းတန်း၊ ကျိတ်ကျိတ်ခဲခဲ၊ ကျိုးကျိုးကျည်ကျည်၊ ကြည်ကြည်ညိုညို၊ ကြည်ကြည်ရွှန်းရွှန်း၊ ကြည်ကြည်လင်လင်၊ ကြီးကြီးကျယ်ကျယ်၊ ကြေကြေညာငြာ၊ ကြေကြေပြေပြေ၊ ကြေကြေလယ်လယ်၊ ကြေကြေအေးအေး၊ ကြဲကြဲစွန့်စွန့်၊ ကြဲကြဲသွန်သွန်၊ ကြင်ကြင်နာနာ၊ ကြပ်ကြပ်တည်းတည်း၊ ကြံကြံစည်စည်၊ ကြံကြံဖန်ဖန်၊ ကြမ်းကြမ်းတမ်းတမ်း၊ ကြိတ်ကြိတ်နယ်နယ်၊ ကြိမ်ကြိမ်ခေါက်ခေါက်၊ ကြောက်ကြောက်ရွံ့ရွံ့၊ ကြိုကြိုကြားကြား၊ ကြိုးကြိုးကုတ်ကုတ်၊ ကြိုးကြိုးကြံကြံ၊ ကြိုးကြိုးကြွကြွ၊ ကြိုးကြိုးစားစား၊ ကွယ်ကွယ်ဝှက်ဝှက်၊ ကြွားကြွားရွားရွား၊
## ရင်းမြစ် 
* မြန်မာစာ ဆန့်ကျင်ဘက် ဝေါဟာရများ၊ ငွေဒေါင်းဖြူ၊ အောက်တိုဘာလ ၁၉၇၆။
* ဇောင်း၏ မြန်မာစာ မြန်မာစကားဘလော့ဂ် http://myanmarsar.zaung.net/2009/12/blog-post_1015.html
ဓာတ်

သိပ္ပံပညာရပ်တွင် ဓာတ်ဝတ္တု ဆိုသည်မှာ အရာဝတ္တုရှိ အစိုင်အခဲကိုခေါ်သည်။

**ဓာတ်** ဟူသည် ပါဠိဘာသာ “ဓာတု”မှ ဆင်းသက်လာသော စကားလုံးဖြစ်ပြီး၊ “ဓာ+တု” ဟူ၍ ဖွဲ့စည်းထားသည်။ တိပိဋကအဘိဓာန်အရ ၎င်းတွင် အဓိပ္ပါယ်မျိုးစုံရှိသော်လည်း၊ ဗုဒ္ဓဘာသာအခြေခံအနေဖြင့် အဓိကအားဖြင့် အောက်ပါသဘောများကို ဖော်ပြသည်။

### ၁. ဓာတ်သဘော (ပထဝီဓာတ် စသည်)  
ဓာတ်ဆိုသည်မှာ ပထဝီဓာတ်၊ အာပေါဓာတ်၊ တေဇောဓာတ် ၊ ဝါယောဓာတ် စသည့် ဓာတ်ကြီးလေးပါးကို ဆိုလိုသည်။  ဤဓာတ်များသည် ရုပ်တရား၏ အခြေခံဖြစ်ပြီး၊ **သဘာဝဋ္ဌေန** (ပင်ကိုသဘာဝ)၊ **အတ္တသုညသဘာဝါ** (အတ္တမှ ဆိတ်သုဉ်းသည့်သဘော)၊ **နိဿတ္တဋ္ဌသုညတဋ္ဌ** (သတ္တဝါမဟုတ်၍ သုညသဘော) ဟူသော ပရမတ္ထဓမ္မသဘာဝကို ပိုင်ဆိုင်ထားသည်။ 

ဤအချက်ကို ပိုမိုရှင်းလင်းစွာ ဖော်ပြရလျှင် ဓာတ်ဆိုသည်မှာ (၁) မာမှု-ကြမ်းမှု (ပထဝီဓာတ်)၊ (၂) ယိုစီးမှု-ဖွဲ့စည်းမှု (အာပေါဓာတ်)၊ (၃) ပူမှု-ရင့်ကျက်စေမှု (တေဇောဓာတ်)၊ (၄) ထောက်ကန်မှု-တွန်းကန်မှု (ဝါယောဓာတ်) ဟူသော ပရမတ္ထဓမ္မသဘာဝ တရားကိုယ်ပင်ဖြစ်သည်။ ၎င်းသည် အတ္တဝါဒသမားတို့ ယူဆသည့် “အသက်ကောင်၊ လိပ်ပြာကောင်၊ ဝိညာဏ်ကောင်၊ အတ္တကောင်” စသည့် အတ္တဇီဝမှ ဆိတ်သုဉ်းနေသော သုညတတ္ထသဘောဖြစ်ပြီး၊ ပုဂ္ဂိုလ်၊ သတ္တဝါမဟုတ်သော နိဿတ္တတ္ထသဘောလည်း ဖြစ်သည်။
### ဓာတ်၏ သဘာဝလက္ခဏာနှင့် ရှုပွားနည်း
ယောဂီတစ်ဦးသည် အစပိုင်းတွင် ရုပ်ကလာပ်များကို ချက်ချင်းမြင်နိုင်ရန် သို့မဟုတ် ဓာတ်ခွဲနိုင်ရန် မဖြစ်နိုင်သေးပါ။ ထို့ကြောင့် ပထမဦးစွာ ဓာတ်ကြီးလေးပါး၏ သဘာဝလက္ခဏာအာရုံပေါ်သို့ ဘာဝနာစိတ်ကို ကြိုးစားပို့ဆောင်ရမည်။ ဥပမာ၊ ပထဝီဓာတ်၏ မာမှု၊ အာပေါဓာတ်၏ ယိုစီးမှု၊ တေဇောဓာတ်၏ ပူမှု၊ ဝါယောဓာတ်၏ တွန်းကန်မှု စသည်တို့ကို တစ်ခုချင်းစီ စူးစိုက်ရှုပွားရမည်။ ဤအဆင့်တွင် ရုပ်ကလာပ်များကို မမြင်နိုင်သေး၊ ဓာတ်မခွဲနိုင်သေးသဖြင့် သန္တတိဃန (စဉ်ဆက်ရုပ်)၊ သမူဟဃန (အုပ်စုရုပ်)၊ ကိစ္စဃန (လုပ်ငန်းဆောင်ရုပ်) ဟူသော ရုပ်တုံးရုပ်ခဲများကို ဉာဏ်ဖြင့် မဖြိုခွဲနိုင်သေးဘဲ၊ သုညတတ္ထသဘော၊ နိဿတ္တတ္ထသဘောသို့ မဆိုက်နိုင်သေးပေ။

### ပရမတ္ထဓာတ်သို့ ဆိုက်ရောက်ခြင်း
ရုပ်ကလာပ်များကို ဉာဏ်ဖြင့် တွေ့မြင်ပြီးနောက်၊ ၎င်းတို့အတွင်း၌ ပါဝင်သော ဓာတ်ကြီးလေးပါး၏ သဘာဝလက္ခဏာများကို ထွင်းဖောက်သိမြင်နိုင်သောအခါ ယောဂီသည် ရုပ်တုံးရုပ်ခဲများကို ဉာဏ်ဖြင့် ဖြိုခွဲဖျက်ဆီးနိုင်ပြီး ပရမတ္ထသစ္စာနယ်သို့ ဆိုက်ရောက်သွားသည်။ ထိုအခါမှ ပရမတ်အစစ်ဖြစ်သော ဓာတ်၏ အနှစ်သာရကို သိမြင်နိုင်မည်ဖြစ်သည်။

### ၂. ဘူ-စသော ဓာတ်  
ဘာသာဗေဒအရ “ဘူ” (ဖြစ်ခြင်း)၊ “ဟူ” (သိခြင်း) စသည့် စကားလုံး၏ အရင်းအမြစ်ဖြစ်သော ဓာတ်များကို ဆိုလိုသည်။ 

### ၃. ဓာတ်တော်  
ဓာတ်တော်ဆိုသည်မှာ မြတ်စွာဘုရား၏ သာရီရိကဓာတ်တော်များကို ဆိုလိုသည်။ 
### ၄. အရိုး  
ဓာတ်သည် ခန္ဓာကိုယ်အတွင်း အရိုးကဲ့သို့သော အစိတ်အပိုင်းကိုလည်း ဆိုလိုသည်။ 

### ၅. ဓာတုသဒ္ဒါ  
သဒ္ဒါဗေဒတွင် စကားလုံး၏ အရင်းအမြစ်ဖြစ်သော ဓာတ်ကို ဆိုလိုသည်။

### ၆. ဆောင်ရွက်တတ်သူ 
အမှုဆောင်ရွက်သူ သို့မဟုတ် စီမံသူဟူသော အဓိပ္ပါယ်ဖြင့်လည်း သုံးစွဲသည်။
ဆက်စပ်ဖတ်ရှုရန်
* ဓာတ်ကမ္မဋ္ဌာန်းပိုင်း

 ကိုးကား 

ကဏ္ဍ:ပါဠိဝေါဟာရများ
သဒ္ဒါ

ဘာသာစကားဗေဒ အရ အရပ်သုံး ဘာသာစကား တခုခု၏ **သဒ္ဒါ** () ဆိုသည်မှာ - လိုရာအဓိပ္ပါယ်ရောက်အောင် ထိုဘာသာစကား၏ ဝေါဟာရထု (စကားလုံးများ) ကို မည်သို့ မည်ပုံ မည်သည့်အစီအစဉ်ဖြင့် စီစဉ်၍ ပြောနည်း ရေးနည်း သတ်မှတ်ချက်များကို ခြုံငုံညွှန်းဆိုခြင်း ဖြစ်သည်။ “မည်သို့ရေးရမည်။ အရေးအသား၊ အထားအသို၊ ဝါကျတည်ဆောက်ပုံ၊ ဘယ်စကားလုံးကို ဘယ်နေရာမှာ သုံးစွဲရမည်” စသည်တို့ကို ကာလရှည်ကြာ သုံးစွဲညှိနှိုင်းကြရင်း သဒ္ဒါဟူသော စကားလုံးချင်း စီဆက်နည်း စည်းမျဉ်းစုတို့ ဖြစ်ပေါ်ခဲ့သည်။ ဘာသာစကားတခုစီတွင် အဓိကပါဝင်သည့် အပိုင်းကြီး၂ခုမှာ ဝေါဟာရထု (စကားလုံးများ ကိုယ်တိုင်)နှင့် ဤ သဒ္ဒါ(စကားလုံးစပ်နည်း စည်းမျဉ်းများ) ဖြစ်ပေသည်။
စကားလုံးများကို သဒ္ဒါဟူသော နည်းစနည်များဖြင့် ပေါင်းစပ်၍ ပုဒ်၊ ဝါကျပိုင်း စသည်တို့ ဖြစ်ပေါ်ကာ ဝါကျတို့ ထွက်ပေါ်လာကြခြင်းပင်။

သဒ္ဒါကို လေ့လာကြည့်နည်း ၂မျိုး၊ သဒ္ဒါလေ့လာရေး ကဏ္ဍ ၂ခု ရှိသည်။
* ဥတဇသဒ္ဒါ (traditional grammar)
* စိတ္တဇသဒ္ဒါ (theoretical grammar)

## မြန်မာသဒ္ဒါ 
မြန်မာ သဒ္ဒါ ၏အခြေခံသည် မြန်မာစာအဖွဲ့ က ဦးစွာပြုစုသော မြန်မာ သဒ္ဒါ အခြေပြုကျမ်းပင်ဖြစ်သည်။ ထိုကျမ်းကို အခြေပြု၍ မျက်မှောက် ခေတ်မြန်မာ သဒ္ဒါ ကျမ်းကြီးကို မြန်မာစာအဖွဲ့ သည်ရေးသားပြုစုနိုင်ခဲ့သည်။
ဘတင်၊ ဦး (ရွှေပြည်)

**ရွှေပြည်ဦးဘတင်**သည် ထင်ရှားသော နိုင်ငံသမိုင်းပညာရှင်၊ မြန်မာစာ၊ မြန်မာမှု ပညာရှင်ကြီးတစ်ဦး၊ စာဟောဆရာကြီး ဖြစ်သည်။ မန္တလေး၏ မဟာဂီတ ပညာရှင်ကြီး တစ်ဦးလည်း ဖြစ်သည်။

ဆရာကြီးသည် တက္ကသိုလ်ဘွဲ့ရ ပညာရှိကြီးတစ်ဦး မဟုတ်ပါ။ သို့သော် ဆရာကြီး၏ ပညာအရည်အချင်းကြောင့် မန္တလေး အမျိုးသားကျောင်းဆရာ၊ မန္တလေး ဆရာအတတ်သင် ကျောင်းဆရာ၊ မန္တလေး ပန်တျာကျောင်းအုပ်၊ သမိုင်းသုတေသီ စသည့် အစိုးရခန့် ပညာရှင်အလုပ်များကို တာဝန်ယူခဲ့ရပြီး တက္ကသိုလ်ဆရာများကို မြန်မာစာ၊ မြန်မာမှု၊ မြန်မာရာဇဝင်များ ပို့ချဟောပြောပေးခဲ့ရသော ဆရာကြီးတစ်ဆူပင်ဖြစ်သည်။ 

မန္တလေးတက္ကသိုလ် ရှိ “အေဝမ်း” ခန်းမကြီးတွင် တစ်ပတ်တစ်ခါ ဆရာကြီး ပို့ချဟောပြောပေးသောအခါ မြန်မာစာ ပါမောက္ခများ၊ မြန်မာစာကထိကများက ကျိုးကျိုးနွံနွံနှင့် လိုက်လံနာကြား ရေးမှတ်ကြရသည်။ ဟောပြောသည့် အကြောင်းအရာများသည် ပုံနှိပ်စာအုပ်တွေ၊ ပေပုရပိုက်များထဲကသာမက ရှေးလူကြီးများ ကျန်ကောင်း ကျန်ရာ ကျန်ခဲ့သည့် နန်းတွင်း ပညာရှိကြီးများ၏ မှတ်သားပြောဆိုချက်များလဲ ပါရှိသည်။ ဆရာကြီးသည် အသားညို၍ ဥပဓိရုပ်ခန့်ညားသည်။ ခေါင်းပေါင်းစွပ်ထားပြီး တိုက်ပုံအင်္ကျီ အမြဲဝတ်လေ့ရှိသည်။ လည်တွင် ပုဝါရှည်တစ်ခု အမြဲပတ်ထားလေ့ရှိသည်။ မျက်လုံးမှေးပြီး ပြောဟောလေ့ရှိပေမယ့် မျက်နှာထိ မျက်နှာထား၊ အသံနေ အသံထား၊ မှင်မောင်း ကောင်းလှသောကြောင့် စာနာသည့် ပရိသတ်သည် မငြီးနိုင်ဘဲ အစအဆုံး နာယူမှတ်သားလေ့ ရှိသည်။ 

နန်းဓလေ့ မန်းဓလေ့များကို ပြောပြရာတွင် နန်းတွင်းသူ နန်းတွင်းသားများကို ထင်ယောင် မြင်ယောင်မိပြီး ငေးမော နားထောင်ကြရသည်။ တခါတရံ ရှေးသီချင်းကြီးများကို အသံနေ အသံထားနှင့် စည်းဝါးကိုင်ပြီး သီဆိုပြတာမျိုးလဲ ရှိသည်။ 

ဂီတမှာ ဘယ်လောက် အစွဲတကြီး လေးစားသလဲဆိုလျှင် သူ့သားများအားလုံးကို မြန်မာယောက်ျားတိုင်း ပတ္တလား တီးတတ် ရမယ်၊ ပန်းချီ ဆွဲတတ်ရမယ်ဆိုပြီး ကိုယ်တိုင် သင်ပေးလေ့ ရှိသည်။ ပြီးလျှင် သူလေးစားသော ဂီတပညာရှင်ကြီးများဆီတွင် ဆက်လက်အပ်နှံ သင်ယူစေသည်။ ဆရာမြို့မငြိမ်းနှင့် အတွဲဖြစ်သော ပန်းချီကျော် ဦးဘသက်သည် ဂီတပညာရှင်လဲဖြစ်ပြီး တယောထိုး ကျွမ်းပါသည်။ ထိုဆရာများဆီကိုလဲ ဆရာကိုယ်တိုင် သားများကို အပ်နှံခဲ့သည်။

ဆရာရွှေပြည်သည် ကိုလိုနီခေတ်၊ မန္တလေး မျိုးချစ်နိုင်ငံရေး ခေါင်းဆောင်များထဲတွင် တစ်ဦးအပါအဝင် ဖြစ်သည်။ နိုင်ငံရေး တရားဟောရာမှာ ဦးတိုး ရာမရကန်ထဲမှ သဇင်ပန်းဘွဲ့ကို ဌာန်နှင့်မာန်နှင့် သီဆိုဟောပြော လေ့ရှိပြီး ပရိသတ်က ညစဉ်မပြတ် တခဲနက် အားပေး နားထောင်ကြ၍ ညပေါင်း ၁၄၀ တိတိ ရှိသောအခါ အင်္ဂလိပ်အရေးပိုင်က အမိန့်ထုတ်တားမြစ်ရပြီး ရပ်လိုက်ရတော့သည် ဟုဆို၏။

ဂျပန်များ အောက်မြန်မာပြည်မှ မထွက်သေးခင် အင်္ဂလိပ်စစ်တပ်လဲ မန္တလေးကို အခြေမချသေးခင် ဦးရာဇတ်နှင့် လူထုဦးလှတို့က အထက်ဗမာနိုင်ငံ ဖဆပလအဖွဲ့ချုပ်ကို ဖွဲ့သည်။ ရန်ကုန်တွင် ဗိုလ်ချုပ်အောင်ဆန်းက ဖဆပလအဖွဲ့ချုပ်ဖွဲ့သောအခါ ကိုယ်စားလှယ် ၁၀ ဦး တောင်းရာမှာ ဆရာရွှေပြည်ဦးဘတင် ပါခဲ့သည်။ လူထုကြည်ညိုသော နိုင်ငံရေးသမားအဖြစ် ဆရာကြီး သခင်ကိုယ်တော်မှိုင်းကလဲ အထူးလေးစား၍ ပြည်တွင်းစစ်ဖြစ်စက ငြိမ်းချမ်းရေးလုပ်ငန်း ဆောင်ရွက်ရာမှာ ဆရာရွှေပြည်ကိုပဲ ကော်မတီဝင်အဖြစ် ထည့်သွင်းခဲ့ဖူးပါသည်။ ကျန်းမာရေးမကောင်း၍ ဆက်လက် မလုပ်နိုင်ခဲ့ရှာပါ။

ဆရာကြီးရွှေပြည်ဦးဘတင်၏ တပည့်ရင်းချာများက အမျိုးသားကျောင်းထွက် လူထုဒေါ်အမာ၊ ဗိုလ်ခင်မောင်ကလေး စသူတို့ပဲ ဖြစ်သည်။ စာဖတ်ရာ၊ သီချင်းဆိုရာ၊ စကားပြောရာများတွင် ဌာန်ကရိုဏ်း ပယတ်တို့ကို အထူးသတိထားကြောင်း သိရသည်။

မန္တလေး၊ ဓမ္မဗိမာန် စာဆိုတော်နေ့ ဟောပြောပွဲမှ အပြန် ထုံးစံအတိုင်း ပတ္တလား ခေါက်ပြီး အထလိုက်မှာ ပတ္တလားအစွန်းကိုကိုင်ရင်းလဲကျပြီး ဆရာကြီး ကွယ်လွန်သွားခဲ့ရှာပါသည်။ 
ရွှေပြည်ဦးဘတင်၏ သားမှာ ဒါရိုက်တာ ဝင်းဖေ ဖြစ်ပြီး မြေးမှာ မီမီဝင်းဖေ ဖြစ်သည်။  
## အခြားကြည့်ရန် 
မြန်မာ့စာဆိုရွှေပြည်ဦးဘတင် 

## ကိုးကား
သံတူထပ်ဆင့် (ခ)

ခခယယ၊ ခခယမ်းယမ်း၊ ခနိုးခနဲ့၊ ခမီးခမက်၊ ခလုပ်ကန်သင်း၊ ခဲခဲကြိတ်ကြိတ်၊ ခဲခဲမဲမဲ၊ ခဲခဲယဉ်းယဉ်း၊ ခေါ်ခေါ်ပြောပြော၊ ခက်ခက်ခဲခဲ၊ ခင်ခင်မင်မင်၊ ခန့်ခန့်ညားညား၊ ခုတ်ခုတ်ထွင်ထွင်၊ ခုံခုံမင်မင်၊ ခိုင်ခိုင်ခံ့ခံ့၊ ခိုင်ခိုင်မတ်မတ်၊ ခိုခိုကပ်ကပ်၊ ခိုးခိုးခေါက်ခေါက်၊ ခိုးခိုးရှုရှု၊ ခိုးလိုးခုလု၊

ချိချိယဲ့ယဲ့၊ ချည့်ချည့်နဲ့နဲ့၊ ချီချီချချ၊ ချီချီချဲ့ချဲ့၊ ချီချီငေါ်ငေါ်၊ ချုချုချာချာ၊ ချေချေငံငံ၊ ချဲ့ချဲ့နဲ့နဲ့၊ ချယ်ချယ်လှယ်လှယ်၊ ချော့ချော့ချီချီ၊ ချောချောချူချူ၊ ချောချောမောမော၊ ချက်ချက်ချာချာ၊ ချက်ချက်ပြုတ်ပြုတ်၊ ချစ်ချစ်ခင်ခင်၊ ချစ်ချစ်ချုတ်ချုတ်၊ ချန်ချန်ချွင်းချွင်း၊ ချမ်းချမ်းမြမြ၊ ချမ်းချမ်းသာသာ၊ ချို့ချို့ငဲ့ငဲ့၊ ချိုချိုချဉ်ချဉ်၊ ချိုချိုဆိမ့်ဆိမ့်၊ ချိုချိုသာသာ၊ ချိုးချိုးနှိမ်နှိမ်၊ ချိုးချိုးဖဲ့ဖဲ့၊ ခြီးခြီးမြှောက်မြှောက်၊ ခြီးခြီးဝှဲဝှဲ၊ ခြေခြေမြစ်မြစ်၊ ခြေခြေလယ်လယ်၊ ခြိမ့်ခြိမ့်သဲသဲ၊ ခြိမ်းခြိမ်းခြောက်ခြောက်၊ ခွဲခွဲခြမ်းခြမ်း၊ ချွဲချွဲကျိကျိ၊ ချွဲချွဲပြစ်ပြစ်၊ ချွတ်ချွတ်ယွင်းယွင်း၊ ခြိုးခြိုးခြံခြံ၊ ခြိုးခြိုးခြိမ့်ခြိမ့်။
## ရင်းမြစ် 
* မြန်မာစာ ဆန့်ကျင်ဘက် ဝေါဟာရများ၊ ငွေဒေါင်းဖြူ၊ အောက်တိုဘာလ ၁၉၇၆။
* ဇောင်း၏ မြန်မာစာ မြန်မာစကားဘလော့ဂ် http://myanmarsar.zaung.net/2009/12/blog-post_24.html
ပရိုဂရမ်သဒ္ဒါ

programming language များလည်း သဒ္ဒါဆိုတာ ရှိသည်။ ဆိုလိုသည်မှာ ပရိုဂရမ်၏ အမိန့်စာကြောင်းများကို ရေးသားရာတွင် စည်းစနစ်မှန်ကန်မှု အဓိကလိုအပ်ပါသည်။ မိမိရေးသားသော ပရိုဂရမ်တွင် စဉ်းစားတွက်ချက်နည်းစနစ်မှန်ကန်သော်လည်း မိမိအသုံးပြုသောပရိုဂရမ်၏ သဒ္ဒါစည်းစနစ်မှန်ကန်မှုမရှိခဲ့ပါက မိမိ၏ ခိုင်းစေသော အမိန့်စာကြောင်းပါ အမိန့်များအတိုင်း ကွန်ပျူတာက အလုပ်လိုက် လုပ်ပေးမည်မဟုတ်ပါ။
Programming Language များစွာထဲမှ C++(C double plus) ဟုခေါ်သော programming Language တစ်ခုကို ကျနော်တို့ စပြီးလေ့လာကြရအောင်။

C++ programming language ဖြစ်ပေါ်လာပုံ သမိုင်းကြောင်းကိုတော့ မရေးပေးတော့ပါဘူး။ သမိုင်းကြောင်းကို လေ့လာခြင်း မဟုတ်သည့်အတွက် အဓိက ထားပြီး မရှင်းပြ နိုင်ခြင်း ဖြစ်ပါတယ်။

ပထမဦးစွာ ကျွန်တော်တို့ programming language တွင် အသုံးအများဆုံး စကားလုံးများကို နားလည်အောင် ဖတ်ရှုပါ့မယ်။သတိပြုရန်- အမိန့်စာကြောင်းများ မဟုတ်။ အခေါ်အဝေါ်များသာဖြစ်သည်။

•Data types(မိမိအသုံး အပြု လိုသော အချက်အလက်များ အမျိုးအစားများ။ ဥပမာ (ကိန်းဂဏန်းအမျိုးအစားလား(သို့)ဗျည်းအက္ခရာလား စသည်ဖြင့်)။

• Keyword (အရေးပါသော စကားလုံး(သို့) ၎င်း Language တွင် လိုအပ်သလို ထည့်သွင်းသုံးစွဲခွင့် ရှိသော စကားလုံး။၎င်း စကားလုံးများတွင် ကိုယ်ပိုင်လုပ်ဆောင်မှုများ စွမ်းဆောင်နိုင်မှုများ ရှိသည်။

• Operator (ပရိုဂရမ်အတွင်းသုံး သင်္ချာပိုင်းဆိုင်ရာ တွက်ချက်မှု သင်္ကေတ အသုံးအနှုံးများ)။

• Expression (အသုံးအနှုံးများသတ်မှတ်ခြင်း (သို့) အတိအလင်း ဖြစ်ခြင်း)။

• Logical (ယုတ္တိတန်သော။(သို့) အမှား၊အမှန် ခွဲခြားနိုင်သော)။

• Bitwish (ကွန်ပျူတာသုံး အသေးဆုံးယူနစ်တွက်နည်းများ)။

• Arithmetic (ဂဏန်းသင်္ချာနှင့်ဆိုင်သော)။

• Relational (ဆက်သွယ်မှု၊ ဆက်စပ်မှု၊နှိုင်းယှဉ်ခြင်း)။

• Assignment (ရေးပုံရေးနည်းစနစ်)။

• Single quote (အဖွင့်အပိတ်(‘a’))။

• Double quote (အဖွင့်အပိတ်(“a”))။

• Conditional (အခြေ အနေတစ်ရပ်ကို မူတည်သော။ အခြေအနေအရ ဖြစ်သော။)။

• Statement ( ရေးသားပုံ။စာကြောင်း)။

• Syntax (ပရိုဂရမ်၏ အမိန့်စာကြောင်းများ ရေးသားတည်ဆောက်ပုံ(သို့) စာကြောင်း အထားအသိုပုံစံ)။

• Variable (ပြောင်းလဲနိုင်သောအရာ။ ကိန်းရှင်။)။

• Identifier (ရွေးထုတ်သည်။ ခွဲခြားနိုင်သည်။ဖော်ထုတ်နိုင်သည်။)

• Expression (ကိန်းသေများ၊ ကိန်းရှင်များနှင့် အခြားသော အချက်အလက်များကို operator နှင့် ဆက်စပ်ထား ခြင်းဖြစ်သည်။ ၎င်း အနေအထားအား ဖြေရှင်းလိုက်ပါက တန်ဖိုးတစ်ခုခု (သို့)အခြေအနေတစ်ရပ် ဖြစ်ပေါ်စေမှာ ဖြစ်သည်။ တနည်းအားဖြင့် အဖြေတစ်ခုရအောင် Program နည်းလမ်းကျကျ ဖွဲ့စည်းတည်ဆောက်ထားသော ဖော်မြူလာ ပုံသေနည်းဖြစ်သည်။

• Default (အတိအကျ(သို့)ပြောင်းလဲနိုင်စွမ်းမရှိ)

## ရင်းမြစ် 
* Myanmar Hero http://www.myanmarhero.asia/forum/viewtopic.php?f=38&t=416
ပမ္မဝတီ ရေတပ်စခန်းဌာနချုပ်

# ဌာနချုပ် (ဟိုင်းကြီးကျွန်း)
# အမှတ်(၂၁)ရေတပ်ဆက်သွယ်ရေးတပ် (ဟိုင်းကြီးကျွန်း)
# အမှတ်(၂၂)ရေတပ်ပစ္စည်းထိန်းတပ် (ဟိုင်းကြီးကျွန်း)
# အမှတ်(၂၃)ရေတပ်အုပ်ချုပ်ရေးတပ် (ဟိုင်းကြီးကျွန်း)
# အမှတ်(၂၄)ရေတပ်လက်နက်ခဲယမ်းတပ် (ဟိုင်းကြီးကျွန်း)
# အမှတ်(၂၅)ရေတပ်စက်မှုလက်မှုတပ် (ဟိုင်းကြီးကျွန်း)
# အမှတ်(၂၆)စစ်ရေယာဉ်စု (ဟိုင်းကြီးကျွန်း)
# အမှတ်(၂၇)ရေတပ်လေ့ကျင့်ရေးတပ် (ဟိုင်းကြီးကျွန်း)

အအမှတ်(၂၆)အကူစစ်ရေယာဉ်အုပ်  ပုသိမ်
ကဏ္ဍ:တပ်မတော်(ရေ)၏ ရေတပ်စခန်းဌာနချုပ်များ
အယ်လ်ကာလီ သတ္တု

**အလ်ကာလီ သတ္တုဒြပ်စင်များ** (Alkali Metals) သည် ဒြပ်စင်အလှည့်ကျဇယား/အလျည့်မှန်ဇယား (Periodic Table) ၏ ဒေါင်လိုက်အစု အမှတ်စဉ်-၁ တွင် တည်ရှိသည်။ အလ်ကာလီ သတ္တုဒြပ်စင်များ၏ အပြင်ဘက်ဆုံး အခွံ၏ အလက်ထရွန် တည်ဆောက်ပုံတွင် s1 ဖြင့်ဆုံးသောကြောင့် သူတို့သည်s-block သတ္တုများ ဖြစ်ကြသည်။ ဒြပ်စင်အလှည့်မှန်ဇယားတွင် ဒြပ်စင်တို့၏ အုပ်စုအလိုက် ဂုဏ်သတ္တိ ပြောင်းလဲပုံကို ရှင်းပြရာတွင် အလ်ကာလီ သတ္တုဒြပ်စင်မျာသည် ကောင်းမွန်သော ဥပမာများဖြစ်ကြသည်။ အလ်ကာလီ သတ္တုဒြပ်စင်များသည် ဓာတ်ပြုမှူ အလွန်လွယ်ကူခြင်းကြောင့် သဘာဝတွင် လွတ်လပ်စွာ မတည်ရှိနိုင်ပါ။ အလ်ကာလီ သတ္တုများတွင် အပြင်ဘက်ဆုံး အီလက်ထရွန် ပတ်လမ်း၌ အီလက်ထရွန်တစ်လုံးသာ ရှိသည်။ သို့ဖြစ်၍ အယ်လ်ကာလီသတ္တုများသည် အိုင်းယွန်းနစ်စည်း (Ionic Bond) ၌ အခြားသော သတ္တုများနှင့် ပေါင်းစပ်ရာတွင် အီလက်ထရွန်တစ်လုံး ဆုံးရှုံးရန်အတွက် အဆင့်သင့် ဖြစ်နေကြသည်။ အခြားသော သတ္တုများ နည်းတူ အယ်လ်ကာလီသတ္တုများသည်လည်း ကွေးဆန့်နိုင်ပြီး ပုံသွင်းရန် လွယ်ကူခြင်းနှင့် အပူနှင့် လျှပ်စစ်ကောင်းစွာ စီးကူးနိုင်သော ဂုဏ်သတ္တိများ ရှိကြသည်။ သီးသန့်ထူးခြားချက်အနေဖြင့် အလ်ကာလီ သတ္တုများသည် အခြားသော သတ္တုများထက် ပိုမိုပျော့ပြောင်းပါသည်။ ထို့ကြောင့်သူတို့ကိုဇွန်းသို့မဟုတ် ဒါးဖြင့်ပင် ဖြတ်နိုင်သည်။ သူတို့သည်လေနှင့်ထိတွေ့လျှင်အောက်ဆိုဒ်အလွှာဖြစ်ပေါ်လာသောကြောင့်အရောင်မှိန်သွားသည်။ အယ်လ်ကာလီအုပ်စု
လစ်သီယမ် (Li), ဆိုဒီယမ် (Na) လင်တင်အမည် (Natrium), ပိုတက်ဆီယမ် (K)  လက်တင်အမည် (Kalium), ရူဗီဒီယမ် (Rb), ဆေဆီယမ် (Cs) နှင့် ဖရန်စီယမ် (Fr) တို့ထဲမှ Cs နှင့် Fr သည် ဓာတ်ပြုနိုင်မှု အလွယ်ကူဆုံး သတ္တုနှစ်ခုဖြစ်သည်။ အလ်ကာလီ သတ္တုများသည် ရေနှင့် ထိတွေ့စေသောအခါတွင် ပေါက်ကွဲ ပြုကွဲမှု ဖြစ်စေနိုင်သည်။

## ကိုးကား
ကဏ္ဍ:အယ်လ်ကာလီ သတ္တုများ
ကဏ္ဍ:ဓာတုဗေဒ ဒြပ်စင်များ
မြေရှားဒြပ်စင်များ

အခု ၃၀ သော မြေရှားဒြပ်စင်များ (rare-earth elements) ကို ဒြပ်စင်အလှည့်ကျဇယား (periodic table)၏ Lanthanide နှင့် Actnide Series တို့တွင်ပါဝင်သည်။ Lanthanide Series ထဲမှ ဒြပ်စင် တစ်လုံးနှင့် Actinide Series ထဲမှ ဒြပ်စင် အားလုံးကို လူတို့ပြုလုပ် ဖန်တီး၍ ဖြစ်ပေါ်လာသော ဒြပ်စင် (Trans-Uranium) များဟု ခေါ်ပါသည်။ မြေရှား ဒြပ်စင်များ အားလုံးကို ဒြပ်စင်အလှည့်ကျဇယား (Periodic Table)၏ ဒေါင်လိုက် အစု အမှတ်စဉ်-၃ အောက်ရှိ အလျားလိုက် အုပ်စု အမှတ်စဉ် ၆ နှင့် ၇ တို့တွင် တို့တွင် ပါဝင်သည်။ မြေရှား ဒြပ်စင်များဆိုသည်မှာ Lanthanide Series နှင့် Actinide Series နှစ်ခု ပေါင်းထားခြင်းဖြစ်သည်။

## ကိုးကား
ကြားဆက်သတ္တုဒြပ်စင်များ

ဒြပ်စင်အလှည့်ကျဇယား (Periodic Table) ၏ ဒြပ်စင် ၃၈ ခုပါဝင်သော ဒေါင်လိုက် အစုအမှတ်စဉ် အစု-၃ မှ အစု-၁၂ ထိ အစုများတွင်ပါဝင်သော သတ္တုများကို ကြားဆက်သတ္တုဒြပ်စင်ဟုခေါ်ပါသည်။ အားလုံးသော သတ္တုများ အတိုင်းပင် ၎င်း ကြားဆက်သတ္တုဒြပ်စင်များသည် ကွေးဆန့်ခြင်းနှင့် ပုံသွင်းခံနိုင်မှုရှိသည်။ ကြားဆင်သတ္တုဒြပ်စင်များ၏ ထူးခြားချက်မှာ ၎င်းတို့၏ Valence Electrons များသည် အီလက်ထရွန် ပတ်လမ်း တစ်ခုတည်းပေါ်တွင်သာ ရှိနေခြင်းမဟုတ်ပဲ တစ်ခုထက်ပို၍ ရှိနေပါသည်။ အကြောင်းမှာ ၎င်း တို့သည် ဓာတ်တိုးခြင်း အခြေအနေ (Oxidation State) အမျိုးမျိုးတွင် ရှိနေခြင်းကြောင့်ဖြစ်သည်။ ကြားဆက်သတ္တုဒြပ်စင်အုပ်စုတွင် Iron၊ Cobalt နှင့် နီကယ်သတ္တု သုံးခုသာလျှင် သံလိုက်စက်ကွင်းကို ထုတ်ပေးနိုင်သည်။

## ရင်းမြစ်
တနင်္သာရီ ရေတပ်စခန်းဌာနချုပ်

# ဌာနချုပ် (မြိတ်မြို့၊ တနင်္သာရီတိုင်းဒေသကြီး)
# အမှတ်(၅၁)ရေတပ်ဆက်သွယ်ရေးတပ် (မြိတ်မြို့)
# အမှတ်(၅၂)ရေတပ်ပစ္စည်းထိန်းတပ် (မြိတ်မြို့)
# အမှတ်(၅၃)ရေတပ်အုပ်ချုပ်ရေးတပ် (မြိတ်မြို့)
# အမှတ်(၅၄)ရေတပ်လက်နက်ခဲယမ်းတပ် (မြိတ်မြို့)
# အမှတ်(၅၅)ရေတပ်စက်မှုလက်မှုတပ် (မြိတ်မြို့)
# အမှတ်(၅၆)စစ်ရေယာဉ်စု (မြိတ်မြို့)
# အမှတ်(၅၇)ရေတပ်လေ့ကျင့်ရေးတပ် (စခန်းသစ်ကျွန်း)
# အမှတ်(၅၈)ရေတပ်အခြေစိုက်စခန်း (ဇာဒက်ကြီးကျွန်း)
# အမှတ်(၅၉)ရေတပ်ရှေ့တန်းစခန်း (မလိကျွန်း)
# ရေတပ်ရှေ့တန်းစခန်း (ပုလဲကျွန်း)
# ရေတပ်ရှေ့တန်းစခန်း (ကတန်ကျွန်း)
# ရေတပ်ရှေ့တန်းစခန်း (စခန်းသစ်ကျွန်း)

ကဏ္ဍ:တပ်မတော်(ရေ)၏ ရေတပ်စခန်းဌာနချုပ်များ
Laissez-faire

"Laissez-faire, laissez-passer" ဟူသော စကားလုံးမှာ မူလက ပြင်သစ် လယ်ယာမြေဝါဒီ physiocrats များ၏ အသုံးအနှုန်းဖြစ်သည်။ ၎င်းတို့က လယ်ယာမြေစိုက်ပျိုးရေးသည် တိုင်းပြည်ဥစ္စာဓနကို ဖြစ်စေသည်။ လက်ဝါးကြီးအုပ်ဈေးကွက် မဖြစ်ပေါ်ရန် ကာကွယ်ခြင်းမှတပါး အစိုးရများသည် စီးပွားရေးကို လွတ်လပ်စွာ ထားရမည်ဟု ဆိုခဲ့သည်။ ၎င်းတို့၏ စီးပွားရေးလွတ်လပ်မှုကို ကျမ်းရိုးတို့က အပြည့်အဝထောက်ခံခဲ့သည်။ ကျမ်းရိုးဂိုဏ်းကို အစပျိုးခဲ့သော Adam Smith က "ပုဂ္ဂလိကပြည်သူတို့အား ၎င်းတို့ပိုင် အရင်းအနှီးကို မည်သို့အသုံးချရမည်ဟုဆိုသော နိုင်ငံရေးပုဂ္ဂိုလ်များသည် မလိုအပ်သည်ကို အပင်ပန်းခံနေခြင်းဖြစ်ပြီး မည်သူ့တွင်မျှ လုပ်ပိုင်ခွင့် မရှိသည်ကို လုပ်ပိုင်ခွင့်ရှိသယောင် လုပ်နိုင်စွမ်းရှိသယောင် ကြောက်မက်ဖွယ် အန္တရာယ်ပြုနေကြခြင်းဖြစ်သည်" ဟု Wealth of Nations, Book IV, Chapter 2 တွင် ဆိုထားသည်။

## ရည်ညွှန်း 
* စီးပွားရေးပညာ အဘိဓာန် - ဦးကြည်မြင့်။ နှာ - ၂၁၄-၂၁၅
အယ်လ်ကာလီ မြေသတ္တု

**အလ်ကာလီ မြေသတ္တုဒြပ်စင်များ** (Alkaline earth metals) သည် ဒြပ်စင်အလှည့်ကျဇယား (Periodic Table) ၏ ဒေါင်လိုက်အစု အမှတ်စဉ် ၂ တွင် တည်ရှိသည်။ ယင်းတို့မှာ ဘယ်ရီလီယမ်၊ မဂ္ဂနီစီယမ်၊ ကယ်လဆီယမ်၊ စထရွန်တီယမ်၊ ဘေရီယမ် နှင့် ရေဒီယမ်တို့ဖြစ်ကြသည်။ အလ်ကာလီ မြေသတ္တုများတွင် ဓာတ်ပြုမှုအားကောင်းစေသော ဓာတ်တိုးကိန်း +၂ ကိုယ်စီ ရှိကြသည်။ ဓာတ်ပြုမှု အားကောင်းခြင်းကြောင်း ၎င်းသတ္တုများကို သဘာဝတွင် လွတ်လပ်စွာမတွေ့ရပေ။

## ကိုးကား
မာယာ ယဉ်ကျေးမှု လောက

မာယာ ဆိုသည်မှာ မီဆို အမေရိကန် ယဉ်ကျေးမှု လူ့အဖွဲ့အစည်းတစ်ခုဖြစ်ပြီး ကိုလမ်ဘီယံခေတ်မတိုင်ခင် အမေရိကားတွင် အပြည့်စုံဆုံး စာအရေးအသားကို တီထွင်ခဲ့ခြင်းအတွက် အသိအမှတ်ပြုခြင်း ခံခဲ့ရယုံသာမက သူတို့၏ အနုပညာ၊ ဗိသုကာပညာ၊ သင်္ချာပညာနှင့် နက္ခတ္တဗေဒပညာတို့အတွက်လည်း ထင်ရှား ကျော်ကြားခဲ့သည်။ မာယာ ယဉ်ကျေးမှု လူ့အဖွဲ့အစည်းကို ဂန္ထဝင်ခေတ်မတိုင်မီ (Pre-Classic period) (ဘီစီ ၂၀၀၀ မှ အေဒီ ၂၅၀ အတွင်း) စတင်တည်ထောင်ခဲ့သည်။ မီဆိုအမေရိကန် တို့၏ မှတ်တမ်းများအရ မာယာမြို့ပြများသည် ဂန္ထဝင်ခေတ် (Classic period) (အေဒီ ၂၅၀ မှ အေဒီ ၉၀၀ အတွင်း) အဖွံ့ဖြိုးဆုံး ဖြစ်ခဲ့ပြီး ဂန္ထဝင်ခေတ်အလွန်တွင် ဆက်လက်တိုးတက်နေခဲ့သည်မှာ စပိန်တို့ ရောက်ရှိလာသည့် အချိန်တိုင်အောင်ပင် ဖြစ်သည်။

မာယာယဉ်ကျေးမှု လူ့အဖွဲ့အစည်းသည် အခြားမီဆိုအမေရိကန် လူ့အဖွဲ့အစည်းများနှင့် သွင်ပြင်လက္ခဏာ အတော်များများ တူညီကြသည်။ အကြောင်းမှာ ထိုဒေသအတွင်း အချင်းချင်း ထိတွေ့ဆက်ဆံမှု အများအပြား ရှိခြင်းနှင့် ယဉ်ကျေးမှု ရောစပ်ယှက်နွယ်ခြင်းများ ရှိခဲ့သောကြောင့်ဖြစ်သည်။ စာရေးသားခြင်း၊ ကျောက်စာထွင်းခြင်း၊ ပြက္ခဒိန် ဖော်ထုတ်ခြင်းတို့သည် မာယာတို့ တီထွင်ခဲ့ခြင်း မဟုတ်သော်လည်း သူတို့က အပြည့်စုံဆုံး ဖြစ်အောင် ပြင်ဆင် မွမ်းမံခဲ့ကြခြင်းပင် ဖြစ်သည်။ မာယာတို့၏ ဩဇာလွှမ်းမှုကို ဟွန်ဒူးရပ်စ်၊ ဂွာတီမာလာ၊ မြောက်အယ်လ်ဆာဗေဒေါ နှင့် မက္ကဆီကို အလယ်ပိုင်းသို့တိုင်အောင် တွေ့ရှိနိုင်သည်။ မာယာတို့၏ အနုပညာနှင့် ဗိသုကာပညာတွင် ပြင်ပ လွှမ်းမိုးမှု အများအပြားကို တွေ့နိုင်သည်။ ကုန်သွယ်ရေးနှင့် ယဉ်ကျေးမှု ဆိုင်ရာ ကူးလူးဆက်ဆံမှုများကြောင့် ဖြစ်နိုင်သည်ဟု ယူဆရပြီး ပြင်ပမှ တိုက်ရိုက် တိုက်ခိုက်အောင်နိုင်ခြင်းကြောင့်ဟု မယူဆကြပေ။

ဂန္ထဝင်ခေတ် ကုန်ဆုံးလာခြင်း၊ စပိန်တို့ ရောက်ရှိလာခြင်းနှင့် စပိန်တို့ အမေရိကကို ကိုလိုနီအဖြစ် သိမ်းယူခြင်းတို့ ရှိသော်လည်း မာယာလူမျိုးတို့ လုံးဝ ပျောက်ကွယ်မသွားခဲ့ပေ။

ကဏ္ဍ:ယဉ်ကျေးမှုလောက
ကဏ္ဍ:မာယာ ယဉ်ကျေးမှု လောက
ဒိုင်းနမိုက်

ယခုခေတ်၌ အင်ဂျင်နီယာကြီးများသည် ကျောက်ဆောင် မြေထုကို ဒိုင်းနမိုက်ဖြင့်ဖြိုခွဲ၍ တူးမြောင်းများ၊ လှိုဏ်ခေါင်းများ ဖောက်လုပ်ကြသည်။ ဒိုင်းနမိုက်သည် သေးငယ်သော်လည်း၊ ပေါက်ကွဲရာ၌ အလွန်ပြင်းထန်သည်။ ဒိုင်းနမိုက် အားလုံးလိုလိုတွင် အဓိကအားဖြင့် နိုင်ထရိုဂလစ်ဆရင်းပါဝင်သည်။

နိုက်ထရို ဂလစ်ဆရင်းကို ၁၈၄၆ ခုနှစ်တွင် အီတာလျံ အမျိုးသား အားစကားညို ဆိုဗရဲရိုးဆိုသူက ဖော်စပ်ခဲ့လေသည်။ နိုက်ထရို ဂလစ်ဆရင်းမှာ ဂလစ်ဆရင်းကို နိုက်တရစ်အက်ဆစ်၊ ဆာလဖျူရစ်အက်ဆစ်တို့နှင့် ရောစပ်ပြုလုပ်ထားသော ပစ္စည်းဖြစ်သည်။ နိုက်ထရိုဂလစ်ဆရင်းမှ ဒိုင်းနမိုက်ဖြစ်အောင် ၁၈၆၆ ခုနှစ်တွင် ဆွီဒင်အမျိုးသား ဓာတုဗေဒပညာရှင် အဲလ်ဖရက် နိုဘယ်ဆိုသူက ကြံစည်ပြုလုပ်ခဲ့လေသည်။ နိုဘယ်မှာ နိုဘယ် ငြိမ်းချမ်းရေးဆုကို တီထွင်သောပုဂ္ဂိုလ်ဖြစ်၏။

ဒိုင်းနမိုက်ပြုလုပ်ရာ၌ နိုက်ထရို ဂလစ်ဆရင်းကို လွယ်ကူစွာ မပေါက်ကွဲစေရန် ဓာတ်ပြုမှုကင်းသော နိုက်ထရို ဂလစ် ဆရင်းစုတ် ပစ္စည်းများတွင် စုတ်ဝင်နေစေသည်။ နိုဘယ်အသုံးပြုခဲ့သည့် နိုက်ထရိုဂလစ်ဆရင်း စုတ်ပစ္စည်းမှာ ကီဇယ်ဂူးခေါ် မြေစေးတစ်မျိုးဖြစ်သည်။ နောင်အခါတွင် ထိုမြေစေးမျိုးအစား သစ်သားပျော့ဖတ် မြေဖြူ၊ မီးသွေး စသည်တို့ကို အသုံးပြုကြသည်။ ဒိုင်းနမိုက်တွင် နိုက်ထရိုဂလစ်ဆရင်း ၇၅ ရာခိုင်နှုန်း၊ ကီဇယ်ဂူး ၂၅ ရာခိုင်နှုန်း ပါဝင်လေ့ရှိသည်။ ၁၈၇၅ ခုနှစ်၌ နိုဘယ်သည် ယခင်ကထက် ပိုမိုပြင်းထန်သော ဒိုင်းနမိုက် ဂျယ်လတင်ကို တီထွင်ပြန်သည်။ ထိုဒိုင်းနမိုက်တွင် နိုက်ထရို ဂလစ်ဆရင်း ၇၅ ရာခိုင်နှုန်း၊ နိုက်ထရိုဆဲလျူလို့ ၆ ရာခိုင် နှုန်း၊ ပိုတက်ဆီယမ် နိုက်ထရိတ် ၁၆ ရာခိုင်နှုန်းနှင့် သစ်သား ပျော့ဖတ်၊ မြေဖြူတို့ကို အနည်းငယ်စီ ပါဝင်လေသည်။

ရိုးရိုးဒိုင်းနမိုက်သည် များသောအားဖြင့် တုတ်ချောင်းပုံသဏ္ဌာန်ရှိသည်။ အရှည် ၈ လက်မခန့်ရှိ၍၊ အချင်း ၂ လက်မခန့်ရှိ၏။ ရေငွေ့မဝင်နိုင်အောင် ဒိုင်းနမိုက်ကို ဖယောင်းသုတ်ထားသော စက္ကူအညိုရောင်ဖြင့် ရစ်ပတ်ထားသည်။ ဒိုင်းနမိုက်ကို ဖောက်ခွဲလိုသည့်အခါ မီးရှို့ပေးရသည်။ မီးစွဲလောင် နေစဉ် ဒိုင်းနမိုက်ကို အနည်းငယ်ရိုက်ခပ်လိုက်လျှင် ထိပ်ဖုံးက ယမ်းအိမ်ပွင့်၍ ပြင်းထန်စွာ ပေါက်ကွဲသွားလေသည်။

## ကိုးကား
Lech Wałęsa

**လိခ်ျ ဝယ်လီဆာ ** (Lech Wałęsa) ကို ၁၉၄၃ စက်တင်ဘာ ၂၉ တွင် ဖွားမြင်သည်။ ပိုလန်သား နိုင်ငံရေးသမားနှင့် ယခင် ထရိတ်ယူနီယံနှင့် လူ့အခွင့်အရေး လှုပ်ရှားသူဖြစ်သည်။ ဆိုဗီယက် ဘလော့ Soviet bloc's ၏ လွတ်လပ်သော ပထမဆုံး Solidarity (*Solidarność*) ၏ တွဲဖက် တည်ထောင်သူလည်း ဖြစ်သည်။ ၁၉၈၃ တွင် နိုဗယ်ဆု ရရှိသည်။ ၁၉၉၀ မှ ၁၉၉၅ အထိ ပိုလန်သမ္မတ အဖြစ်ဆောင်ရွက်သည်။ 

## ဘဝမှတ်တမ်းနှင့် အလုပ်အကိုင် 
## အခြား လှုပ်ခြားဆောင်ရွက်မှုများ
## ဂုဏ်ပြုဆုများ 
## ပြင်ပလင့်ခ်များ
ကွန်ဖြူးရှပ် ရုပ်ရှင် (၂၀၁၀)

**ကွန်ဖြူးရှပ်** (孔子—決戰春秋) ရုပ်ရှင်ဇာတ်ကားသည် ဒါရိုက်တာ ဟူမေ၏ လက်ရာ  တရုတ် အတွေးအခေါ် ပညာရှင် ကွန်ဖြူးရှပ်၏ အတ္ထုပ္ပတ္တိဆန်ဆန် ဇာတ်ကား တစ်ကားဖြစ်သည်။ ဤဇာတ်ကားတွင် ဟောင်ကောင် အက်ရှင်မင်းသားကြီး ကျိုးရွန့်ဖား (ချောင်ရွင်ဖား) က ကွန်ဖြူးရှပ်အဖြစ် ပါဝင် သရုပ်ဆောင်ထားသည်။ ဤဇာတ်ကားကို ၂၀၁၀ ခုနှစ် ဇန္နဝါရီလ ၂၂ ရက်နေ့တွင် တရုတ်ပြည် မြို့တော်ပေကျင်းတွင် စတင်ဖြန့်ချိသည်။ 

ကွန်ဖြူးရှပ်ဇာတ်ကားကို မူလက တရုတ်ပြည်သူ့သမ္မတနိုင်ငံ တည်ထောင်သည့် ၆၀ ပြည့်နှစ်နှင့် ကွန်ဖြူးရှပ်၏ ၂၅၆၀ ပြည့်နှစ် မွေးနေ့ကို အထိမ်းအမှတ်ပြုသည့် အနေဖြင့် ၂၀၀၉ ခုနှစ် နှောင်းပိုင်းတွင် ရုံတင်ပြသရန် စီစဉ်ထားသော်လည်း နောက်ပိုင်းတွင် ရုံတင်ရက်ကို ၂၀၁၀ ခုနှစ် ဇန္နဝါရီလသို့ ရွှေ့ဆိုင်းခဲ့သည်။ 

## ကိုးကား 
## ပြင်ပလင့်ခ် 
* Official site 
* *Confucius*  at the Chinese Movie Database
ရှုံးပွဲမရှိ (ရုပ်ရှင်)

**ရှုံးပွဲမရှိ** (Invictus) ရုပ်ရှင်ဇာတ်ကားသည် ၁၉၉၅ ခုနှစ် တောင်အာဖရိကနိုင်ငံတွင် ရဂ်ဘီ ကမ္ဘာ့ဖလားပွဲ ကျင်းပနေချိန် အတောအတွင်း သမ္မတဟောင်း နယ်လ်ဆင် မန်ဒဲလား (Nelson Mandela) ၏ ဘဝ အဖြစ်မှန်ကို အရင်းခံ ရိုက်ကူးထားသည့် အတ္ထုပ္ပတ္တိဟန် ဒရာမာဇာတ်ကား တစ်ကားဖြစ်သည်။ ဒါရိုက်တာ ကလင့် အိစ်ဝူဒ် (Clint Eastwood) ၏ လက်ရာဖြစ်ကာ လူမဲမင်းသားကြီး မော်ဂန် ဖရီးမင်း (Morgan Freeman) က သမ္မတ မန်ဒဲလားအဖြစ်၊ မက်တ် ဒေမင် (Matt Damon) က တောင်အာဖရိက အမျိုးသား ရဂ်ဘီအသင်းခေါင်းဆောင် ဖရန်စွာ ပီရဲနား (François Pienaar) အဖြစ် ပါဝင် သရုပ်ဆောင်ထားသည်။ 
 
ဇာတ်လမ်းမှာ ဂျွန် ကာလင် (John Carlin) ၏ ဝတ္ထု *Playing the Enemy: Nelson Mandela and the Game That Changed a Nation* ကို အခြေခံထားသည်။ ရှုံးပွဲမရှိ ဇာတ်ကားကို အမေရိကန်ပြည်ထောင်စုတွင် ၂၀၀၉ ခုနှစ် ဒီဇင်ဘာ ၁၁ ရက်နေ့တွင် စတင် ဖြန့်ချိသည်။ 

## ဇာတ်လမ်းအကျဉ်း 
ရော့ဘင်ကျွန်းတွင် ဆယ်စုနှစ် များစွာ အကျဉ်းကျခဲ့သည့် နယ်လ်ဆင် မန်ဒဲလားသည် ၁၉၉၀ ခုနှစ်တွင် လွတ်မြောက်လာပြီးပြီးချင်း လူမျိုးရေးခွဲခြားမှု ချုပ်ငြိမ်းရေးနှင့် လူမည်းအများစုတို့ ကိုယ်တိုင်မဲပေးနိုင်သည့် ဒီမိုကရေစီစနစ်ကို အပြည့်အဝ ကျင့်သုံးနိုင်ရန် ကြိုးပမ်းခဲ့သည်။ မန်ဒဲလားသည် သမ္မတရွေးကောက်ပွဲကို အနိုင်ရပြီး ၁၉၉၄ ခုနှစ်တွင် ရာထူးတက်ခဲ့သည်။ သူချက်ချင်းရင်ဆိုင်ရမည့် ပြဿနာမှာ လူမည်းတို့၏ ပြင်းပြသောရည်မှန်းချက်နှင့် လူဖြူတို့၏ စိုးရွံ့မှုများအကြား ချိန်ခွင်လျှာမျှအောင် ဆောင်ရွက်ပေးရန် ဖြစ်ပေသည်။ လူမည်းသမ္မတ ရာထူးတက်လာသည် ဆိုသော်လည်း တိုင်းပြည်အတွင်း အသားအရောင် ကွဲပြားသူများအကြား တင်းမာမှုများ ချက်ချင်း ပျောက်ကွယ်သွားခြင်း မရှိသေးပါ။ ဤအချက်ကို မန်ဒဲလား၏ လုံခြုံရေးအဖွဲ့တွင် ကွက်ကွက်ကွင်းကွင်း တွေ့မြင်နေရသည်။ အသစ်ရောက်လာသည့် လူမည်းဝန်ထမ်းများနှင့် ရှိရင်းစွဲ ဝါရင့် လူဖြူအရာရှိများအကြား လက်ငင်းအခြေအနေအရ တလှေတည်းစီး တခရီးတည်းသွားဖော်များ ဖြစ်ကြသည်ဆိုဦးတော့ တစ်ဦးအပေါ် တစ်ဦး ရန်လိုမှုများ ကိန်းအောင်းလျက် ရှိနေသေးသည်။ 

မန်ဒဲလားက တိုင်းပြည်၏ ရာဇဝတ်မှုပပျောက်ရေးနှင့် အလုပ်လက်မဲ့ အပါအဝင် အကြီးမားဆုံး ပြဿနာများကို ဖြေရှင်းနိုင်ရန် ကြိုးပမ်းနေချိန် စပရင်းဘုခ် (Springboks; ခုန်ပျံကျော်လွှားနေသည့် တောဆိတ်) အသင်း၏ ရဂ်ဘီပွဲကို သွားရောက် ကြည့်ရှုသည်။ လူမည်းပရိသတ်များက ကိုယ့်နိုင်ငံအသင်းအတွက် အော်ဟစ်အားပေးနေကြသည်။ သို့သော် ထိုရဂ်ဘီအသင်းမှာ ရာဇဝင်အရ၊ အသင်းသားများသာမက အသင်း၏ အရောင်ပင်လျှင် အဖြူရောင် ဖြစ်နေလေရာ အဖြူအမဲ သဲသဲကွဲကွဲ ဖြစ်နေတော့သည်။ နောက်တစ်နှစ်တွင် ကမ္ဘာ့ဖလားပွဲကို ကျင်းပရမည်ကို သိသည့် မန်ဒဲလားသည် စပရင်းဘုခ်အသင်း၏ အရောင်နှင့် အသင်းသားများကိုပါ မူလအတိုင်းထားရန် တောင်အာဖရိက ရဂ်ဘီယူနီယံအဖွဲ့ကို သိမ်းသွင်းပြောဆိုသည်။ ထို့နောက်တွင် မန်ဒဲလားသည် အသင်းခေါင်းဆောင် ဖရန်စွာ ပီရဲနားနှင့် တွေ့ကြရာတွင် မန်ဒဲလားက ပြောင်ပြောင်တင်းတင်း ဖွင့်မပြောခဲ့ပေမဲ့ အကယ်၍ စပရင်းဘုခ်အသင်းသည် လူမည်းများ၏ ထောက်ခံအားပေးမှုကို ရရှိကာ ကမ္ဘာ့ဖလားပွဲတွင် အောင်ပွဲခံနိုင်လျှင် လူထုတစ်ရပ်လုံး စည်းလုံးညီညွတ်မှု ရရှိနိုင်မည်ဆိုသည့် မန်ဒဲလား၏ သဘောထားကို ဖရန်စွာ ပီရဲနား က ရိပ်မိလိုက်သည်။ မန်ဒဲလားကလဲ သူအကျဉ်းကျနေစဉ်အတွင်း သူ့အား ကြံ့ကြံ့ခိုင်ခိုင်ရှိစေရန်၊ မားမားမတ်မတ်ရပ်စေရန်နှင့် စိတ်ဓာတ်တက်ကြွစေသည့် *Invictus* ခေါင်းစဉ်ရှိ ကဗျာတစ်ပုဒ်ကို မျှဝေခဲ့သည်။ 

## ကိုးကား 
## ပြင်ပလင့်ခ် 
* Official Website
* *Invictus*  trailer at the Governing Dynamo

ကဏ္ဍ:အမေရိကန် ရုပ်ရှင်ဇာတ်ကားများ
ငှက်ပစ်လေးသမား (သိုင်းဝတ္ထု)

**ငှက်ပစ်လေးသမား** (射鵰英雄傳) စာရေးဆရာ ကျင်းယုံ (金庸) ၏ နာမည်ကျော် သိုင်းဝတ္ထုများအနက် တစ်ပုဒ်ဖြစ်သည်။ ကျင်းယုံ၏ ငှက်ပစ်လေးသမား သုံးပိုင်းတွဲ (射鵰三部曲) ဝတ္ထုမှ ပထမဆုံး တစ်ပုဒ်လည်း ဖြစ်သည်။ ယင်းဝတ္ထုကို ၁၉၅၇ ခုနှစ်၌ ဟောင်ကောင် စီးပွားရေးသတင်းစာတွင် အခန်းဆက် ဝတ္ထုအဖြစ် စတင်ထုတ်ဝေခဲ့သည်။ ယင်းဝတ္ထုကို အခြေခံ၍ ရုပ်ရှင်များ၊ တီဗွီ ဇာတ်လမ်းတွဲများ ကြိမ်ဖန်များစွာ ရိုက်ကူးခဲ့သည့်အပြင် ကွန်ပြူတာ အွန်လိုင်းဂိမ်းအဖြစ်လည်း ထုတ်ဝေထားသည်။

## ဇာတ်လမ်းအကျဉ်း 
အချိန်ကာလမှာ ၁၂ ရာစုခေတ်ဦး စုန့်မင်းဆက် ပျက်သုဉ်းလုနီး ကျင်းလူမျိုးများ တရုတ်ပြည် မြောက်ပိုင်းဒေသကို စတင်ကျူးကျော် ဝင်ရောက်လာချိန်ဖြစ်သည်။ ဝတ္ထုအစပိုင်းတွင် သံမဏိလိုမာကျောတဲ့ နှလုံးသားပိုင်ရှင် ရန်ထျယ်ရှင်း (楊鐵心) နှင့် ဝေဟင်အထိ ပဲ့တင်သံထပ်အောင် ကျော်ကြားသူ ကောရှောက်ထျဲန်း (郭嘯天) လူငယ် သိုင်းသမား ၂ ဦး သူတော်အချင်းချင်း သတင်းလွေ့လွေ့ ပေါင်းဖက်တွေ့ခဲ့ပုံကို ဖော်ကျူးထားသည်။ ဟန်တရုတ်လူမျိုးဖြစ်သည့် သူတို့နှစ်ဦးသည် သွေးသောက် ညီအစ်ကိုအဖြစ် သစ္စာနှံခဲ့ကြပြီး နယ်ချဲ့ ကျူးကျော်လာသူ ကျင်းလူမျိုးများကို ပခုံးချင်းယှဉ် ခုခံတိုက်ခိုက်ကြသည်။ 

ထိုသူရဲကောင်း ၂ ဦးမှ အစပြုကာ ဇာတ်လမ်းကျောရိုးမှာ ၎င်းတို့၏ မျိုးဆက်သစ် ရန်ခန်း (楊康) နှင့် ကောကျင့် (郭靖) တို့ သိုင်းလောကတွင် ကျင်လည်ပုံ အကြောင်းကို အဓိကထား ရေးဖွဲ့ထားသည်။ ကောရှောက်ထျဲန်း၏သား ကောကျင့်သည် သူ၏ ဖခင် ကွယ်လွန်သွားပြီးနောက် မွန်ဂိုဘုရင် ဂျင်ဂစ်ခန်၏ လောင်းရိပ်အောက်တွင် ကြီးပျင်းခဲ့သည်။ ရန်ထျယ်ရှင်း သိုင်းလောကမှ ခြေရာဖျောက်သွားပြီးနောက် ၎င်း၏သား ရန်ခန်းသည် ကျင်းမင်းဆက် (စုန့်မင်းဆက်နှင့်အပြိုင် တည်ရှိသည့် မင်းဆက်) နန်းတော်၌ ဝမ်ရန် ဟုန်လျဲ့မင်းသား၏ မွေးစားသားတော်အဖြစ် ကြီးပျင်းခဲ့သည်။ 

ကျင်လည်ကျက်စားခဲ့သည့် ပတ်ဝန်းကျင် ကွာခြားချက်ကြောင့် ကောကျင့်နှင့် ရန်ခန်းတို့၏ စရိုက်မှာ ရေနှင့်ဆီလို ကွဲပြားသည်။ ရိုးသားဖြောင့်မတ်ပြီး သစ္စာရှိသည့် ကောကျင့်သည် ဉာဏ်ထိုင်းသည်။ ရန်ခန်းသည် ထူးချွန်ထက်မြက်သော်လည်း ကောက်ကျစ်စဉ်းလဲပြီး သစ္စာမဲ့သူ တစ်ဦးဖြစ်သည်။ သူတို့နှစ်ဦးသည် ဟွမ်ရုန် (黃蓉)၊ မုနျန့်ချီ (穆念慈) စသည့် ပျိုဖြူ ၂ ဦးနှင့် အသီးသီး စုလျားရစ်ပတ်ကာ နောက်ဆုံးတွင် စစ်မြေပြင်၌ ထိပ်တိုက် တွေ့ဆုံကြလေသည်။ 

ကောကျင့်နှင့် ဟွမ်ရုန်တို့ ကျင်စဦး ဇနီးမောင်နှံက သိုင်းလောကတခွင် စွန့်စားခန်းထွက်နေခိုက် ရန်ခန်းက လူမျိုးတူ ဟန်တရုတ်ဖြစ်သည့် စုန့်မင်းဆက်ကို ဖြိုလဲရန် ကြိုးပမ်းလျက်ရှိသည်။ ဇာတ်လမ်းတလျောက် ရန်ခန်း၏ ဉာဉ်ဆိုး၊ စရိုက်ဆိုးများ တစတစ ပြူထွက်လို့လာသည်။ 

နောက်ပိုင်းတွင် ကောကျင့်၏ အကူအညီဖြင့် မွန်ဂိုလူမျိုးတို့သည် ကျင်းအင်ပါယာကို ဖြိုလဲဖျက်ဆီး နိုင်လိုက်သည်။ မွန်ဂိုတို့က မိမိ၏ ဇာတိမြေဖြစ်သည့် စုန့်မင်းဆက်ကို ဆက်လက်တိုက်ခိုက်ရာတွင် ကောကျင့်သည် မွန်ဂိုတို့နှင့် လမ်းခွဲကာ စုန့်ပြည်သို့ ပြန်လာပြီး လူထုနှင့်အတူ မွန်ဂိုတို့ကို ခုခံတိုက်ခိုက်လေသည်။ 

တခြားတဖက်မှာ ရန်ခန်းသည် မည်သူမပြု မိမိမှု ဆိုသည့်အလား မိမိ၏ အကုသိုလ် အကျိုးဆက်များကို ခံစားနေရ ရှာသည်။ နောက်ဆုံးတွင် အဆိပ်သင့်၍ သေဆုံးသည်။ ကိုယ်ဝန်နှင့် ကျန်ခဲ့သည့် သူ့ဇနီး မုနျန့်ချီက နောက်ဝတ္ထု (သိန်းငှက်ကြီးနှင့် သိုင်းလောကမောင်နှံ 神雕俠侶) ၏ ဇာတ်ကောင် ရန်ကော့ (楊過) ကိုဖွားမြင် လေသည်။

## ပြန်လည်ဖန်တီးခြင်း 
### ရုပ်ရှင် 
### တီဗွီဇာတ်လမ်းတွဲ 
### ရုပ်ပြ 
* In 1998, Hong Kong's Ming Ho (明河社) (Charm Max) published a 38 volume comic series illustrated by Li Zhi Qing. This was published in Indonesia by MNC Comics in 2000.

## အခြားဖတ်ရှုရန် 
* နဂါးနိုင်ဓား (သိုင်းဝတ္ထု)
ကိုယ်ရံတော်နှင့် လူသတ်သမား (ရုပ်ရှင်)

**ကိုယ်ရံတော်နှင့် လုပ်ကြံသူများ** (十月圍城) (Bodyguards and Assassins) ဇာတ်ကားသည် ၂၀၀၉ ခုနှစ်တွင် ရုံတင်သည့် ဟောင်ကောင်ရုပ်ရှင်ဖြစ်သည်။ တရုတ်တော်လှန်ရေးသမား ဒေါက်တာ ဆွန်ယက်ဆင် (孫中山) ချင်းမင်းဆက်အား တွန်းလှန်ရန် ဟောင်ကောင်၌ ကြံစည်ခဲ့ပုံ သမိုင်းအကြောင်းကို ဇာတ်အိမ်တည်ကာ ရိုက်ကူးထားသည့် ဒါရိုက်တာ ချန်တယ်စိန်း၏လက်ရာ အက်ရှင် ဒရာမာ ဇာတ်ကား အမျိုးအစား ဖြစ်သည်။

## ဇာတ်လမ်းအကျဉ်း 
၁၉၀၅ ခုနှစ်တွင် ဒေါက်တာဆွန်ယက်ဆင် (ရုပ်ရှင်ထဲတွင် ၎င်း၏အမည်ရင်း စွန်းဝန် ‘孫文’ဟု ခေါ်သည်။) သည် ထိုစဉ်အခါက အဂတိလိုက်စားမှုများဖြင့် ယိုယွင်းပျက်စီး နေပြီဖြစ်သော ချင်းမင်းဆက်အား တွန်းလှန်ရေး ထုန်မုန်ဟွေ့ အဖွဲ့ဝင်များနှင့် ဆွေးနွေးရန် ဗြိတိသျှ ကိုလိုနီဖြစ်သည့် ဟောင်ကောင်သို့သွားဖို့ ရည်ရွယ်ထားသည်။ ထိုအကြောင်းကို သိရှိသည့် ချီရှီး ဧကရီက အဖွဲ့တစ်ဖွဲ့ကို တိတ်တဆိတ် စေလွှတ်ပြီး ဆွန်ယက်ဆင်အား လုပ်ကြံစေသည်။ 

ဆွန်ယက်ဆင် ဟောင်ကောင်သို့မရောက်မှီ တော်လှန်ရေးသမား သတင်းစာ အယ်ဒီတာချုပ် ချန်ရှောက်ပိုင် (陳少白) က ရက်အနည်းငယ်စော ကြိုရောက်ပြီး တော်လှန်ရေးအတွက် ငွေအားဖြင့် ကူညီနေသည့် စီးပွားရေးသမား လီယွိထန် (李玉堂) နှင့် တွေ့ဆုံသည်။ 

ဆွန်ယက်ဆင် ရောက်လာမည့်ရက် နီးကပ်လာသည့်အလျောက် ဟောင်ကောင်တွင် လှုပ်လှုပ်ရွရွ ဖြစ်လာသည်။ ချန်ရှောက်ပိုင်၏ အသိမိတ်ဆွေများ အသတ်ခံရပြီး ချန်ရှောက်ပိုင်ကလည်း ဝင်ရောက်စီးနင်းမှု တစ်ရပ်တွင် အဖမ်းခံရသည်။ ဟောင်ကောင် ဗြိတိသျှ အစိုးရက သတင်းစာတိုက်ကို ပိတ်လိုက်ပြီးနောက် လီယွိထန်က တော်လှန်ရေးကို ထောက်ခံကြောင်း အတိအလင်းကြေညာရန် ဆုံးဖြတ်သည်။ ထိုနောက်တွင် လီယွိထန်အပေါ် သစ္စာစောင့်သိသူ လန်ချားဆွဲသမား၊ အထည်ကြီးပျက် သူတောင်းစား၊ ရှောင်လင်ဂိုဏ်းမှ နှင်ထုတ်ခံရသည့် ကျပန်းဈေးသည်ကအစ လူစုစည်းပြီး ဆွန်ယက်ဆင် ဟောင်ကောင်တွင် နေထိုင်စဉ် အကာအကွယ်ပေးရန် စီစဉ်သည်။

## ကိုးကား 
## ပြင်ပလင့်ခ် 
* *Official Website *
မန်ဂါ (ရုပ်ရှင်)

**မန်ဂါ** (艋舺) ဇာတ်ကားသည် ၂၀၁၀ ခုနှစ်တွင် ရုံတင်သည့် ထိုင်ဝမ်ဒါရိုက်တာ နျိုချိန်ကျယ် (鈕承澤) ၏ လက်ရာ ရုပ်ရှင် ဇာတ်ကား တစ်ကားဖြစ်သည်။ ထိုင်ပေမြို့ မန်ဂါ (ယနေ့ ဝမ့်ဟွာမြို့နယ် 萬華區) တွင် လူဆိုးဂိုဏ်းများ ကြီးစိုးခြယ်လှယ်ခဲ့သည့် ၁၉၈၀ ပြည့်လွန်နှစ် ခေတ်အခြေအနေကို အရင်းခံကာ တည်ဆောက် ရေးဖွဲ့ထားသည့် အက်ရှင် ဒရာမာ ဇာတ်ကား ဖြစ်သည်။

ဒါရိုက်တာ၏ အဆိုအရ နှစ် ၂၀ အတွင်း တရုတ်နှစ်သစ်ကူးကာလ ထိုင်ဝမ်တွင် ရုံတင်နိုင်သည့် ပထမဆုံးသော ထိုင်ဝမ်ရုပ်ရှင်ဖြစ်သည်။ ထိုင်ဝမ်တွင် နှစ်ကူးကာလသည် ရုပ်ရှင်များ အပြိုင်အဆိုင် ရုံတင်နိုင်ရန် ကြိုးစားရသည့် ကာလဖြစ်ပြီး လူကြိုက်များမည်ဟု ထင်ရသည့် ဇာတ်ကားများကိုသာ ရွေးချယ် ရုံတင်လေ့ရှိသည်။ ၁၉၉၀ ပြည့်နှစ်များတွင် နှစ်စဉ်နှစ်တိုင်းလိုလို နှစ်ကူးကာလတွင် ဟောင်ကောင် အက်ရှင်မင်းသားကြီး ဂျက်ကီချန်း၏ ဇာတ်ကားများ နေရာယူလေ့ရှိသည်။
တနည်းအားဖြင့် မန်ဂါဇာတ်ကား ယခုကဲ့သို့ နှစ်ကူးကာလတွင် ရုံတင်နိုင်ခြင်းသည် ဆယ်နှစ်ကျော် နှေးကွေးထိုင်းမှိုင်းခဲ့သည့် ထိုင်ဝမ်ရုပ်ရှင်လောကအတွက် အားတက်စရာ အဖြစ်တစ်ရပ်ဟု ဆိုနိုင်သည်။ 

မန်ဂါသည် ဖိန်ဖူ တိုင်းရင်းသား ဘာသာစကားဖြစ်ပြီး လှေငယ်ဟု အဓိပ္ပာယ်ရသည်။ ယခင်က ဝမ့်ဟွာမြို့နယ်သည် လှေဆိပ် ဖြစ်သောကြောင့် မန်ဂါခေါ် လှေငယ်အများအပြား တွေ့ရသည်ကို အစွဲပြု၍ ထိုဒေသအား မန်ဂါဟု ခေါ်တွင် ရာမှ ယနေ့ ဝမ့်ဟွာဟု ပြောင်းလဲလာသည်။ 

## ဇာတ်လမ်းအကျဉ်း 
ဝန်ကျီ (ခြင်ကောင်) တတိယတန်းစား အသက်မွေး အထက်တန်းကျောင်းသို့ ပြောင်းလာသည့်နေ့မှစ ထမင်းဗူးအတွင်းမှ သူအနှစ်သက်ဆုံး ကြက်ပေါင်ကို ခပ်ဆိုးဆိုး ကျောင်းသားတစ်စုက လုယူလေ့ရှိသည်။ ဝန်ကျီသည် အဘယ်က လာသည် မသိသော သတ္တိဖြင့် ကျောင်းတံခါးဝမှသည် မြစ်ကမ်းဘေးအထိ ပြေးလိုက်ကာ ပြန်လုယူလေသည်။ ထိုက်ကျီဂိုဏ်းသား ၄ ဦးက ဝန်ကျီ၏ အရှောင်အတိမ်းကောင်းပုံ ဖြတ်လတ်သွက်လက်ပုံကို တွေ့ကာ ဝန်ကျီအား ဂိုဏ်းအဖွဲ့ဝင်အဖြစ် လက်ခံရန် ဆုံးဖြတ်လိုက်သည်။

နောက်တစ်နေ့တွင် ကျိလုံက ဦးဆောင်ကာ ဝန်ကျီနှင့် သူ့အားလိုက်လံ ရိုက်နက်သူ ကျောင်းသားများနှင့် ကာယတန်းမှ လူထွားကြီးများကို ကျောင်းဆောင်၏ အမိုးပေါ်သို့ ခေါ်ကာ ဝန်ကျီအား လက်တုံ့ပြန်စေသည်။ ‘ဒီနေ့မင်း သူတို့ကို မသတ်ရင် တစ်နေ့နေ့ကျရင် သူတို့မင်းကို သတ်လိမ့်မယ်’ ဆိုသည့် ဟော်ဆန့် (ဘုန်းကြီး) ၏ ခက်ထန်သည့် စကားသံအကြား မျက်လုံးတဖက် ရောင်ကိုင်း ညိုမဲနေသည့် ဝန်ကျီက လူထွားကြီးတစ်ဦးအား သူ့ဘဝတသက်တွင် ပထမဦးဆုံးအကြိမ် လက်သီးဖြင့် ထိုးနက်လေသည်။ ထိုနောက်တွင် ထိုက်ကျီဂိုဏ်းထဲဝင်ကာ လမ်းမှားပေါ်သို့ ရောက်ခဲ့လေသည်။

## ပြင်ပလင့်ခ် 
* 《艋舺》官方部落格
* YouTube《艋舺》官方影音頻道
* 《艋舺》官方Facebook
* 《艋舺》官方twitter
* 《艋舺》官方Plurk
နဂါးနိုင်ဓါး (သိုင်းဝတ္ထု)

**နဂါးနိုင်ဓား** (倚天屠龍記) သိုင်းဝတ္ထုသည် သမိုင်းအဖြစ်အပျက်များကို ထည့်သွင်းရေးသားလေ့ရှိသည့် တရုတ်စာရေးဆရာ ကျင်းယုံ (金庸) ၏ နာမည်ကျော် သိုင်းဝတ္ထုများအနက် တစ်ပုဒ်ဖြစ်သည်။ ကျင်းယုံ၏ ငှက်ပစ်လေးသမား သုံးပိုင်းတွဲ (射鵰三部曲) ဝတ္ထုမှ နောက်ဆုံးတစ်ပုဒ်လည်း ဖြစ်သည်။ ကျင်းယုံးသည် ‘နဂါးနိုင်ဓား’ အား ၁၉၆၁ ခုနှစ်တွင် ဟောင်ကောင် မင်ပေါက်သတင်းစာတွင် အခန်းဆက် ဝတ္ထုရှည်အဖြစ် ပထမဦးဆုံးအကြိမ် ပုံနှိပ်ထုတ်ဝေခဲ့သည်။ တက္ကသိုလ် နေလင်းအောင်မှ မြန်မာဘာသာပြန်ထားသည်။ 

ကျင်းယုံးသည် ၁၉၇၉ ခုနှစ်တွင် ယင်းဝတ္ထုကို ပြင်ဆင်ရေးသားခဲ့သည်။ စာဖတ်သူ အများစု ဖတ်ရသည်မှာ ပြင်ဆင်ပြီးသော ဝတ္ထုဖြစ်သည်။ ၂၀၀၅ ခုနှစ်တွင် အတွေးသစ်များနှင့် ထပ်မံ ပြင်ဆင်ရေးသားခဲ့ပြန်သည်။ ဇာတ်သိမ်းပိုင်းတွင်လည်း မူလကထက် ပိုမိုရှည်လျားသည်။ ဇာတ်လမ်းအချို့ကို ပြောင်းလဲထားသည်။ ‘ကျိုရန်ကျိန်းကျင်း’ ခေါ် ‘နေစကြာသိုင်းကျင့်စဉ်’ လျှို့ဝှက်သိုင်းကျမ်း၏ ဇစ်မြစ်ကိုလည်း ဖော်ပြထားသည်။ သို့သော် ကျင်းယုံ၏ အသစ်ပြန်ရေးမှုသည် စာဖတ်ပရိသတ် အတော်တော်များကို စိတ်ပျက်စေခဲ့သည်။ 

ကျင်းယုံးသည် ‘နဂါးနိုင်ဓား’ ဝတ္ထုတွင် တရုတ်ပြည်၌ မွန်ဂိုများကြီးစိုးသည့် ယွမ်မင်းဆက်နှောင်းပိုင်းကာလကို ဇာတ်အိမ်တည်ထားသည်။ သူ၏အခြား သိုင်းဝတ္ထုများနည်းတူ ‘နဂါးနိုင်ဓား’ ဝတ္ထုတွင် ယွမ်မင်းဆက်နောက်တွင် ပေါ်ထွန်းလာသည့် မင်မင်းဆက်အား တည်ထောင်သူ ကျူးယွမ်ကျန်း (朱元璋)၊ ထိုက်ကျီသိုင်းပညာကို ဖန်တီးတီထွင်ခဲ့သူ ကျန်းဆန်းဖုန်း (張三丰) စသည့် သမိုင်းဝင် ပုဂ္ဂိုလ်များကိုပါ ထည့်သွင်းရေးသား ထားသည်။ တရုတ်သမိုင်းတွင် ဖြစ်ပွားခဲ့သည့် ဟန်တရုတ်လူမျိုးနှင့် မွန်ဂိုလူမျိုးတို့အကြား ပဋိပက္ခသည်လည်း ‘နဂါးနိုင်ဓား’ ၏ ဇာတ်လမ်း ကျောရိုးပင် ဖြစ်သည်။

## အခြားဖတ်ရှုရန် 
* ငှက်ပစ်လေးသမား (သိုင်းဝတ္ထု)

## ကိုးကား 
## ပြင်ပလင့်ခ် 
* Jin Yong Teahouse - fansite of Jin Yong's novels in Cinese
* Fei Hong Xue Ni - Jin Yong forums in Chinese
* Jin Yong Jianghu  (金庸江湖) - fansite, forums and complete works of Jin Yong's novels
* Tales of the Heavenly Sword and the Dragon Slaying Saber  - translation of the novel at Wuxiapedia.com
* TV adaptations - fansite
* နဂါးနိုင်ဓား
သိုင်းလောက၏ စိန်ခေါ်သံ (သိုင်းဝတ္ထု)

**သိုင်းလောက၏ စိန်ခေါ်သံ** (笑傲江湖) သည် ၁၉၆၇ ခုနှစ်တွင် စတင်ပုံနှိပ် ထုတ်ဝေခဲ့သည့် တရုတ်စာရေးဆရာ ကျင်းယုံ၏ လက်ရာ သိုင်းဝတ္ထုဖြစ်သည်။ မြန်မာနိုင်ငံတွင် တက္ကသိုလ် နေလင်းအောင်မှ မြန်မာပြန်ဆို၍ ထုတ်ဝေခဲ့သည်။ 

ကျင်းယုံး၏ အခြားဝတ္ထုများနည်းတူ ‘သိုင်းလောက၏ စိန်ခေါ်သံ’ကိုလည်း ရုပ်ရှင်များ၊ တီဗီဇာတ်လမ်းတွဲများအဖြစ် တစ်ကြိမ်ထက်မနည်း ရိုက်ကူးခဲ့သည့်အပြင် ပြဇာတ်အဖြစ်လည်း ပြသခဲ့သည်။ 

## ပြင်ပလင့်ခ် 
*http://ebooks.mmblogs.net/archives/2113 
## ကိုးကား
ကြည်လှဟန်

**ကြည်လှဟန်**သည် ယခင် ပရော်ဖက်ရှင်နယ် ဂေါက်သီးရိုက်သမား တစ်ဦးဖြစ်ပြီး မြန်မာနိုင်ငံမှ ဖြစ်သည်။ အာရှလှည့်လည်ပြိုင်ပွဲ အသင်းတွင် executive chairman အဖြစ် တာဝန်ယူ ဆောင်ရွက်ခဲ့သည်။

ကြည်လှဟန်သည် ၁၉၈၀ ခုနှစ်မှစ၍ ပရော်ဖက်ရှင်နယ် အဖြစ် စတင်ကစားခဲ့သည်။ ၁၉၈၃ ခုနှစ်တွင် မလေးရှား ပီဂျီအေ ချန်ပီယံရှစ်ပ်တွင် ပထမဆုံးအကြိမ် အဖြစ် အနိုင်ရခဲ့သည်။ သူသည် အာရှလှည့်လည်ပြိုင်ပွဲတွင် ပထမဆုံးစတင်သည့် ၁၉၉၅ ခုနှစ်မှ ၂၀၀၄ ခုနှစ် အထိ ကစားခဲ့သည်။ ၂၀၀၆ ခုနှစ်တွင် အာရှလှည့်လည်ပြိုင်ပွဲ၏ Chairman အဖြစ်ခန့်အပ်ခံခဲ့ရသည်။

## ကိုးကား
ရခိုင်ဘုရင်များ စာရင်း

ရှေးရခိုင်ဘုရင့်နိုင်ငံတွင် အုပ်စိုးခဲ့သော ဘုရင်မင်းဆက်များကို အောက်ဖော်ပြပါဇယားတွင် ဖော်ပြထားသည်။ မြောက်ဦးခေတ် (၁၄၂၉–၁၇၈၅)၏ ရှေ့တွင်ရှိခဲ့သောခေတ်များအနက် အချို့(စောလွန်းသော မင်းဆက်များ)သည် မှန်ကန်ကြောင်း သက်သေအထောက်အထားများ ယနေ့တိုင်မတွေ့ရှိသေးပေ။

## ဓညဝတီခေတ် 
တချို့သောရှေးဟောင်းပညာရှင်များက ဓညဝတီခေတ်သည် အမှန်တကယ်မတည်ရှိဟု ယူဆကြသည်။ တချို့သောရှေးဟောင်းပညာရှင်များကလည်း အမှန်တကယ်တည်ရှိခဲ့သည်ဟု ဆိုကြသည်။ စောလွန်းသော မင်းဆက်များကိုမူ သက်သေမပြနိုင်သော်လည်း ယခုအခါ သူရိယ မင်းဆက်တည်ရှိခဲ့ကြောင်းကို စစ်တွေ လောကာနန္ဒါဘုရားရှိ စင်္ကြာမုနိဘုရားစမ္မခဏ်စာက အထင်အရှားသက်သေ ပြုနေသည်။

### ပထမ ဓညဝတီမင်းဆက်(၂၆၆၆-၈၂၅ ဘီစီ) 
### ဒုတိယ ဓညဝတီမင်းဆက်(၈၂၅ဘီစီ–၁၄၆အေဒီ) 
### တတိယ ဓညဝတီမင်းဆက် (အေဒီ၁၄၆-၇၈၈) 
## ဝေသာလီခေတ် (အေဒီ ၇၈၈-၁၀၁၈) 
## လေးမြို့ခေတ် (၁၀၁၈-၁၄၀၆) အင်းဝ ဩဇာလွှမ်းမိုးမှူ (၁၄၀၆-၁၄၂၉) 
### ပဥ္စာ (၁၀၁၈–၁၁၀၃) 
### ပထမ ပရိန် (အေဒီ 1103–1123) 
### ဒုတိယ ပရိန် (1123–1250) 
### လောင်းကြက်(1250–1406) 
### Interregnum (1406–1430) 
## မြောက်ဦးခေတ် (၁၄၂၉-၁၇၈၅) 
## ကိုးကား 
* Htin Aung, A History of Burma, Cambridge University Press, New York and London, 1967
* Harvey, G.E., History of Burma: From the Earliest Times to 10 March 1824, Frank Cass & Co. Ltd., London, 1925
* Phayre, Lt. Gen. Sir Arthur P., History of Burma, London, 2nd Edition, 1967

ကဏ္ဍ:မြန်မာ ဘုရင်များ စာရင်း
LOL

Laughing Out Loud ၏ အတိုကောက် ဖြစ်ပြီး အင်တာနက်သုံး ဗန်းစကား ဖြစ်သည်။
ဝူရှူ

**ဝူရှူ** (武術) သည် တရုတ်သိုင်းပညာတစ်ရပ် ဖြစ်ပြီး ကွမ်တုန်းနှင့် ကွမ်ရှီး ဒေသများတွင် ‘ကွန်ဖူး’ (功夫) ဟု ခေါ်ရာမှတဆင့် မြန်မာပြည်နှင့် အနောက်တိုင်းတွင် ‘ကွန်ဖူး’ဟု လူသိများလာသည်။ တရုတ်ပြည်တွင် ဝူရှူကို သင်ယူလေ့ကျင့်ခဲ့သည်မှာ နှစ်ပေါင်း ရာချီရှိပြီဖြစ်သည်။ သိုင်းကွက် (စတိုင်) ကို မိသားစု (家) ၊ ဂိုဏ်း (派) နှင့် ကျောင်း (門) အလိုက် အမျိုးအစား ခွဲထားပြန်သည်။ ၎င်းတို့အနက် ဝူတန်ဂိုဏ်း (武當派) နှင့် ရှောင်လင်ဂိုဏ်း (少林派) တို့မှာ ယနေ့အထိ လူသိများ ကျော်ကြားသည့် ဂိုဏ်းများဖြစ်သည်။ 

## ကိုးကား